
Ĉio, kion la homo eldiras aŭ esprimas, estas noto marĝene de teksto 
tute forviŝita. Pli-malpli, laŭ la senco de la noto, ni tiras la sencon, 
kiu povus esti tiu de la teksto; secl ĉiam restas dubo, kaj la eblaj 

sencoj estas multaj. 

(Bemardo Soares, Libro de malkvieto ) 5 


Mi havas mondon da amikoj ene de mi, kun vivoj propraj, realaj, 

difinitaj kaj neperfektaj. 
Iuj trapasas malfacilaĵojn, aliaj vivas bohemie, pitoreske kaj humile. 
Aliaj estas vojaĝaj komizoj [...]. Aliaj loĝas en vilaĝoj kaj urbetoj ĉe 

la landlimoj de iu Portugalio ene de mi [...]. 

(Bemardo Soares, Libro de malkvieto ) 6 


5 Pessoa 2014: 141. 

6 samverke, p. 101. 

ANTAŬPAROLO 


Fernando Pessoa, la plurobla poeto 



Fernando Antonio Nogueira Pessoa 
naskiĝis en Lisbono sub la zodiaka signo 
Gemeloj (la 13an de junio 1888). Kiam 
Femando aĝis 6 jarojn, lia patro mortis pro 
tuberkulozo. Post du jaroj, lia patrino 
edziniĝis per prokuro 7 al portugala 
konsulo loĝanta en Durbano, en 
Sudafriko, kien ŝi tuj transiris kun sia filo, 
por renkonti la edzon. Tie Fernando 
travivis sian tutan infanaĝon. Li frekventis 
plurajn lernejojn en Sudafriko, ricevante 
tipan britan edukon. En 1905, 17-aĝa, li definitive revenis al 
Portugalio kaj ekloĝis en Lisbono. 

Pessoa studentiĝis ĉe la Beletra Fakultato en Lisbono sed 
rezignis post kelkaj monatoj, malkontenta pri la instruado en tiu 
institucio. Profitante de sia perfekta scipovo de la angla lingvo, li 
fariĝis komerca korespondanto ĉe pluraj firmaoj. Li ĉiam laboris sen 
fiksa horaro kaj “neniam ambiciis lukre superi la limon de modesta 
vivteno ”. 8 Li preskaŭ ĉiam loĝis sola en luitaj ĉambroj kaj ofte 


La duonpatro kaj la patrino de Pessoa. 


7 Prokuro estas laŭleĝa rajtigo donita de firmao aŭ persono al alia 
firmao aŭ persono, por ke la duaj povu agi nome de la unuaj. Oni 
povas doni prokuron por pluraj celoj, i.a. por geedziĝo. Ekzemple: se 
persono A volas edz(in)igi personon B en iu dato sed ne povas ĉeesti 
tiudate en la loko de la geedziĝo, la persono A donas prokuron al 
persono C, por ke ĉi tiu ĉeestu en la dato kaj en la loko de la geedziĝo, 
laŭleĝe reprezentante la personon A antaŭ la persono B. (S-ro Bebson 
Takata, provleginte en 2002 la Ido-version de tiu ĉi enkonduko (vd. 
Pessoa 2016: 7—18), ja sugestis, ke mi aldonu noton pri prokuro, 
verŝajne ĉar la koncepto ne estas sufiĉe konata en Japanio). 

8 Quadros 1990: 32. Tamen Parreira da Silva sciigas, ke inter 1917 kaj 
1921 Pessoa provis — fiaske — plibonigi sian financan situacion, i.a. 
per la fondo de firmao pri komisioj kaj konsignoj kaj per kontaktoj 

transloĝiĝis, sed li neniam forlasis sian amatan Lisbonon. 

Lia vivocelo estis poezio. Li komencis 
verki poemojn portugale, tre juna, en Lisbono. 9 
En Sudafriko li ofte verkis angle, sed reveninte 
al Lisbono li plu verkis precipe portugale kaj, 
malpli ofte, ankaŭ angle kaj ffance. Li unue 
simpatiis la literaturan movadon Renascen^a 
Portuguesa (“Portugala Renesanco”) sed poste 
forlasis ĝin. En 1905, kun Mario de Sa- 
Carneiro 10 kaj Almada Negreiros 11 , li penis 
renovigi la portugalan literaturon per la fondo de 
la revuo Orpheu, kiu fariĝis vehiklo de novaj 
ideoj kaj freŝaj formoj estetikaj. 

Li havis la raran kapablon krei multoblajn 
personecojn literaturajn, kiuj ofte akiris kvazaŭ 
realan vivon kaj ludis rolon ankaŭ en lia agado 
eksterliteratura. Pro tio li imagis plurajn aŭtorojn 
interne de si mem (Alberto Caeiro, Alvaro de 
Campos, Ricardo Reis, Bemardo Soares, 

Antonio Mora i.a. 12 ), kiujn li nomis (kaj oni plu 
nomas ĝis nun) heteronimoj. Temas ne pri 
tradiciaj pseŭdonimoj de aŭtoro, sed pri 
malsamaj aŭtorecoj de la sama homo, kiu kvazaŭ 
fariĝas pluraj personoj, ĉiu kun sia propra maniero rigardi la 
mondon, sia filozofio, sia metafiziko, sia poetiko, sia aparta stilo 









Subskriboj de diversaj 
heteronimoj de Pessoa... 


kun anglaj kompanioj, por agi kiel peranto en la aĉeto kaj vendo de 
minejoj en Portugalio (vd. Pessoa 2007a: 101)... 

9 Laŭ Araŭjo Pessoa (2015: 15), lia unua poemo, titolita A minha 
cjuerida mama (“Al mia kara panjo”) estis verkita en 1895. 

10 Mario de Sa-Carneiro (Lisbono, 1890 - Parizo, 1916): portugala 
poeto kaj novelisto, intima amiko de Pessoa. 

11 Jose de Almada Negreiros apogis la futurisman movadon en Portugalio 
kaj Hispanio. 

12 Inter la paperoj de Pessoa oni trovis ĝis nun... 72 nomojn! (vd. 
Kotowicz 1998: 42). Ne ĉiujn tamen oni povas taksi heteronimoj. 
Fakuloj iafoje parolas pri veraj heteronimoj kaj duonheteronimoj, laŭ 
tio, kiom la pluraj personoj aŭ roluloj estas pli aŭ malpli ellaboritaj, 
vivoplenaj aŭ fekundaj. 

esprimi la pensojn kaj verki, kaj eĉ sia propra subskribo. Eble lia 
familionomo ne estas hazarda. Pessoa, kiu signifas “persono”, venas 
ja de la latina persona, vorto iam uzata por nomi ne nur la maskojn, 
kiujn surmetis la aktoroj, sed ankaŭ la rolojn, kiujn ili ludis. Lia 
nomo do kvazaŭ aludas la multajn maskojn aŭ vualojn, kiujn li 
surmetis por diversigi sian personecon dum verkado kaj ankaŭ la 
diverĝajn rolojn, kiujn li elektis — aŭ kiuj lin elektis — dum 
intelekta kalvario, kiun li mem nomis o drama em gente (“la dramo 
en personoj”). 

Io simila estas preskaŭ 
senprecedenca en la historio de literaturo. 

Verdire ankaŭ la dana filozofo Spren 
Kierkegaard (1813-1855) kreis kelkajn 
heteronimojn, sed li sukcesis teni iaspecan 
indiferentecon ne nur pri la heteronimoj 
mem, sed ankaŭ pri la verko, dum Pessoa 
estis tute absorbita de ili kaj tute trempiĝis 
en ĝi: lia vivo fariĝis la verko, kaj la verko 
fariĝis lia vivo. Liaj heteronimoj ne nur 
ekzistis aparte, sed interrilatis kaj eĉ 
reciproke komentis kaj kritikis siajn verkojn 
kaj stilojn. Ekzemple, en postmorta verko 
(Campos 1997) la heteronimo Alvaro de 
Campos disertacias ne nur pri la personeco, 
sed ankaŭ pri la pensomaniero kaj stilo de 
la heteronimoj Alberto Caeiro, Lernando 
Reis kaj Antonio Mora kaj pri Lernando 
Pessoa mem. Bernardo Soares, alia 
(duon)heteronimo, ne komentita en tiu 
verko sed tie citita de la prefacinto, diras pri 
si mem (aŭ pli bone pri la diversaj si mem): 

“Por krei, mi detruis min; mi tiel eksterigis 
min interne de mi, ke, interne de mi, mi ne 
ekzistas alie ol ekstere. Mi estas la unika sceno, kie pasas pluraj 
aktoroj ludantaj plurajn teatraĵojn” (Campos 1997: 13). Kaj ankaŭ: 
“Mi sentas min multobla. Mi estas kiel ĉambro kun sennombraj 
speguloj fantasmagoriaj, kiuj torde faras falsajn reflektojn el unika 
antaŭa realaĵo, ekzistanta en neniu kaj en ĉiu el ili” (samloke). 

En fama letero al Adolfo Casais Monteiro (1908-1972), 



Karikaturo pri Alvaro de Campos, 
de la portugala desegnisto © Vasco 
de Castro (n. 1935), publikigita en 
la ĵurnalo © Pŭblico je 1990-10-16. 

skribita je la 13a de januaro 1935 (Lancastre 1998: 155), Pessoa eĉ 
skizis biografiajn portretojn pri siaj kvar precipaj heteronimoj: 
“Alberto Caeiro naskiĝis en 1889 kaj mortis en 1915 pro 
tuberkulozo; li naskiĝis en Lisbono sed loĝis dum sia preskaŭ tuta 
vivo en la kamparo. Li havis nenian profesion kaj preskaŭ nenian 
edukitecon. Alvaro de Campos naskiĝis en Tavira, la 15an de 
oktobro 1890 (je 1.30 posttagmeze, diris al mi Ferreira Gomes; kaj 
tio veras, ĉar ĝustas la horoskopo farita por tiu horo). Li, kiel vi 
scias, estas ŝipinĝeniero (en Glasgovo), sed nun li restas senokupa 
en Lisbono. Caeiro estis de meza staturo, kcij kvankam fakte 
malfortika (li mortis pro tuberkulozo), li ne aspektis tiel malfortika, 
kiel li estis. Ricardo Reis estas iom, sed apenaŭ iom, pli malalta, pli 
fortika, pli magra. Alvaro de Campos estas alta (kun alto de 1,75 m, 
li pli altas ol mi per 2 cm), maldika kaj iom kurbiĝema. Ciuj havas 
razitan vizaĝon — Caeiro senkolore blonda, bluaj okuloj; Reis de 
svaga bruno pala; Campos inter blanko kaj bruno, svaga tipo de 
judo portugala, hararo tamen glata kaj ordinare flanken ŝovita, 
monoklo ”. Li vere vivis en ili, kaj ili en li... 

Ili kunlaboris en pluraj revuoj, kaj li 
libroforme publikigis kvar volumojn da 
anglalingvaj poemoj en 1918 kaj 1921. En 
1934, per sia esotera poem(ar)o Mensagem 
(“Mesaĝo”), subskribita de la ortonimo 
Fernando Pessoa (t.e. per la reala nomo), li 
gajnis la literaturan konkurson aranĝitan de 
Secretariado de Propaganda Nacional 
(“Sekretariato por Stata Propagando”). 

Samjare tiu verko aperis libroforme. Gi 
estis lia eldona cignokanto, ĉar en 1935, 
nur 47-jaraĝa, li mortis pro serioza malsano 
hepata, kiun prajmis lia nebridebla 
drinkemo. Lia lasta foto montras jam 
klarajn signojn de korpa dekadenco... 

Dumvive li akiris iom da famo, kion 
pruvas i.a. la eĥo pri lia morto: ekzemple, 
la periodaĵo Diario de Lisboa plenigis sian 
tutan kovrilpaĝon per notico pri lia morto, 
kaj ankaŭ la grava Diario de Notlcias 
aperigis detalan nekrologon pri li. Tamen 



Lasta foto pri Pessoa (1935), 
farita de lia malnova amiko 
Augusto Ferreira Gomes (1892- 
1935), portugala ĵurnalisto kaj 
modernista poeto. 

nur postmorte oni vere ekkonsciis la 
dimension de lia poezia kaj proza 
produktado. Malferminte lian faman keston, 
kie li kutimis gardi ĉiujn siajn paperojn, kaj 
kiu fidele akompanis lin dum ĉiuj liaj oftaj 
transloĝiĝoj, oni trovis amason da valoraj 
manuskriptoj, kiuj iom post iom ekvidis la 
sunlumon. Oni komencis traduki ilin al 



La fama kesto de Pessoa, 
entenanta ĉ. 25 000 paĝojn, kaj, 
malantaŭe, lia libraro. 


multaj lingvoj, kaj aperis lavango da 
recenzoj, studoj, eseoj kaj monografioj en la 
tuta mondo, kio starigis lian neŝanceleblan 
gloron. Nun oni opinias lin la plej grava 
poeto portugala post aŭ apud Camoes, 13 aŭ eĉ 
super tiu ĉi. Okaze de lia centa 
naskiĝdatreveno (1988), la celebroj estis tiel 
oftaj, kaj televide oni tiel insiste menciis lian 
nomon, ke eĉ naskiĝis la diraĵo tanto Pessoa 
jd enjoa (“tiom da Pessoa jam estas troa”)- 
Post tiamaj ekscesoj, la plurobla poeto plu 

allogas legantojn en la tuta mondo kaj fascinas la malkvietan menson 
de diletantoj kaj fakuloj. Lian verkaron oni senhalte esploras kaj 
studas, kaj lia vasta kaj riĉa bibliografio ankoraŭ ne estas kompleta. 

Pessoa agadis ne nur sur literatura kampo. Li ja dediĉis sian 
talenton i.a. ankaŭ al astrologio, okultismo kaj mediumeco. Li 
interrilatis ekzemple kun Aleister Crowley (1875-1947), fama 
magiisto angla, kun kiu li tenis regulan korespondadon, publikigitan 
nur postmorte. La personecoj de Pessoa estis tiel multaj, diversaj, 
signifoplenaj kaj misteraj, ke ne sufiĉas unu sola vivo por ilin ĉiujn 
trastudi kaj plene kompreni. Sajnas, ke li kunigis ĉe si ĉiujn 
kvalitojn, trajtojn kaj celojn de la portugala pilgrimado tra la mondo. 
Nun ne plu eblas percepti la tutecon de la animo portugala, ne 
alirinte lian meandran verkaron. 


13 Luls Vaz de Camoes (Lisbono/Koimbro, ĉ. 1524 - Lisbono, 1580), 
aŭtoro de Os Lusiadas (“La Luzidoj”), epopeo pri la marvojaĝoj de la 
portugaloj kaj la malkovro de Hindio en 1498. La verkon majstre 
esperantigis la brazila kemiisto kaj tradukisto Leopoldo Knoedt 
(1921-2000) kaj eldonis Fonto en 1980 (2a eld., aliformata, en 2018). 


11 







Ses belegaj pentraĵoj de la portugala artistino © Luiza Caetano (n. 1946), 
kiuj bunte, nuance kaj diversperspektive prezentas la heteronimecon de 
Pessoa, temon ĉiam fascinan kaj ŝajne neelĉerpeblan. 

Alberto Caeiro, la filozofa majstro 


La heteronimoj de Pessoa ŝatis paroli unu pri la aliaj, analizi 
reciproke siajn tekstojn, kontribui sian brikon kaj morteran porcion 
por starigi la miton, kiu hodiaŭ estas la multobla verkaro de la 
universala poeto lisbona. Cu iu estus pli taŭga por paroli pri Caeiro 
ol alia heteronimo de Pessoa? Ni do lernu iom pri Caeiro el la plumo 
de la pagana poeto Ricardo Reis, kiu pri sia majstro skribis jenon, per 
sia kutima stilo iom rebusa (Caeiro, 2001: 15-17): 

“Alberto Caeiro naskiĝis en Lisbono la [16an] de aprilo 1889 
kaj samurbe mortis pro tuberkulozo en... de 1915. Lia preskaŭ tuta 
vivo tamen disvolviĝis en bieno en Ribateĵo; en la naskiĝurbo li 
pasigis nur siajn unuajn du jarojn kaj la lastajn monatojn. En tiu 
izolita bieno, kies najbaran vilaĝon li opiniis sia naskiĝloko, Caeiro 
verkis preskaŭ ĉiujn siajn poemojn — la unuajn, kiujn li nomis ‘de 
infano ’, tiujn de la libro titolita O guardador de rebanhos (‘La 
gardisto de gregojj, tiujn de la libro, aŭ io simila, nekompleta, 
titolita O pastor amoroso (‘La ama paŝtisto ’), kaj kelkajn, la unuajn, 
kiujn mi, heredinte ilin por publikigo, same kiel la ceterajn, kolektis 
sub la titolo Poemas inconjuntos (‘Malkunaj poemoj j, kiun bone 
sugestis al mi Alvaro de Campos. La lastaj el ĉi tiuj poemoj estis 
tamen verkitaj dum la lasta vivperiodo de la aŭtoro, denove pasigita 
en Lisbono. Mi opinias, ke mi devasfari ĉi tiun mallongan distingon, 
ĉar kelkaj el tiuj lastaj poemoj elmontras, pro la perturboj de lia 
malsano, novaĵon iom fremdan al la ĝenerala karciktero de la verko, 
tiel laŭ naturo kiel laŭ direkto. 

La vivo de Caeiro ne estas rakontebla, ĉar li havas nenion 
rakontindan. Liaj poemoj estcis tio, kion li trcivivis. Lci cetero nciskis 
nek incidentojn nek historion. Eĉ la mallonga epizodo 14 , senfrukta 
kcij absurda, kiu estigis la ok poemojn de O pastor amoroso, propre 
estis ne incidento, sed nenio alia, por tiel diri, olforgeso. 


14 Ĉi tie Reis mencias iun enamiĝon de Caeiro. 

La verkaro de Caeiro prezentas la 
integran rekonstruon de paganismo, laŭ ĝia 
absoluta esenco. Tian rekonstruon povis fari 
nek la grekoj nek la romianoj, ĉar ili vivis en 
paganismo kaj pro tio ne pripensis ĝin. La 
verkaro tamen, kaj ĝia paganismo, estis nek 
pensata nek eĉ sentata: ĝi estis travivata per 
io ajn, kio estas ĉe ni pli profunda ol sento kaj 
racio. Diri pli estus klarigi, kio taŭgas por 
nenio; aserti malpli estus mensogi. Ciu 
verkaro parolas per si mem, per sia propra 
voĉo, kcij en lci lingvo, en kiu ĝi estas pensita; 
nekomprencmto ne povas kompreni, kaj do ne 
necesas klarigi al li. Tio estus kiel komprenigi 
al iu, forprenante la diratajn vortojn, idiomon, 
kiun li neniam lemis. 

Nescianto pri la vivo kaj nescicmto pri 
beletro, preskaŭ sen familiareco kaj kulturo, Caeiro faris sian 
verkciron per progreso neperceptebla kcij profunda, kiel iu 
direktanta, per la nekonsciaj konsciencoj de la homoj, la logikan 
disvolviĝon de la civilizacioj. Tio estis progreso de sensaĵoj, aŭ pli 
bone, de mcmieroj havi ilin, kcij intima evoluo de pensoj fontcintaj el 
tiaj laŭŝtupaj sensaĵoj. Per intuicio superhomci, kiel tiuj fondantaj 
religiojn por ĉiam, sed kiun ne laŭas la religia titolo, tial ke ĝi, same 
kiel la suno kcij la pluvo, estcis abomenata de ĉiu religio kaj de ĉiu 
metcifiziko, ĉi tiu homo malkovris la mondon sen pensi ĝin kcij kreis 
koncepton pri la universo, kiu ne enhavas nurajn interpretojn. 

Mi pensis, kicim oni unue donis cd mi la taskon prefaci ĉi tiujn 
librojn, fciri vastcm studon, kritikcm kcij digresian, pri la verkciro de 
Caeiro kaj ĝia naturo kaj fatala destino. Mi abunde klopodis verki 
ĝin. Tamen ne prosperis al mi fari iun ajn studon, kiu kontentigus 
min. Oni ne povas komenti, ĉar oni ne povas pripensi, tion, kio estas 
senpera, kiel la ĉielo kaj la tero; oni povas nur vidi kaj senti ĝin. 

Mi bedaŭras, ke racio devigcis min diri tiujn ĉi nulajn vortojn 
pri la verkciro de mici Mcijstro, ke mi ne povcis skribi ion utilan aŭ 
necesan, per la kcipo, aldone al tio, kion mi diris, per la koro, en la 
Odo [XIV] de mia Libro I, per kiu mi priploras la homon, kiu estis 
laŭ mi, scime kiel li estos laŭ tre multaj, la rivelcmto de Recdo aŭ, kiel 



Astra mapo pri Alberto Caeiro, 
ellaborita de Pessoa mem. 

li mem diris, ‘la Argonaŭto de la veraj sensaĵoj’ — la elstara 
Liberiganto, kiu redonis nin, kantante, al la lumanta nenio, kiu ni 
estas; kiu elŝiris nin el la morto kaj el la vivo, lasante nin inter la 
simplaj aĵoj, kiuj konas nenion, dum sia daŭro, pri vivado kaj 
mortado; kiu liberigis nin el espero kaj malespero, por ke ni ne 
konsoliĝu sen motivo kaj ne malĝoju sen kaŭzo. 

Mi donas la verkaron, kies eldonon oni konfidis al mi, al la 
fatala hazardo de la mondo. Mi donas ĝin kaj diras: 

Goju, vi ĉiuj, kiuj ploras en la plej granda el la malsanoj de la 
Historio! 

La granda Pajno renaskiĝis! 

Ci tuta verkaro estas dediĉita 
laŭ deziro de la aŭtoro mem 
al la memoro de 
Cesdrio Verde. ” 15 

Pri la “naskiĝo” de Caeiro ekzistas ankaŭ konata versio de 
Pessoa en la jam citita letero al Adolfo Casais Monteiro (Quadros 
1990: 52-53): 


15 Cesario Verde (1855-1886): elstara poeto portugala, kiu verve 
prikantis ĉiutagaĵojn pri Lisbono, kie li naskiĝis kaj mortis tre juna 
(nur 31-jara). Libroforme liaj poemoj aperis postmorte (1887) en O 
livro de Cesario Verde (“La libro de Cesario Verde”). Pessoa ege 
admiris lin kaj eĉ alkonfesis lian intluon: “Se la taksado de la 
literaturaj movadoj estas farenda laŭ la noveco, kiun ili alportas, oni 
ne rajtas dubi, ke la portugala sensisma movado estas nun la plej 
grava. Gi tiel malgrandas laŭ nombro da adeptoj, kiel ĝi grandas laŭ 
beleco kaj vivo. Gi havas nur tri poetojn kaj ĝi havas unu pioniron 
nekonsciatan. Cesario Verde leĝere skizis ĝin ” (vd. Lancastre 1998: 
115). Sensismo estas movado, kiu kultivas kaj kultas la sensojn. 
Tiucele la poeto senigas sin je memoro, kutimo, kompreno kaj rezono, 
perceptante ĉion per la sensoj. La sensoj ricevas ekscitojn, kiuj naskas 
sensaĵojn. Tiuj ĉi ne nur armaturas la tutan konstruaĵon poezian, sed 
eĉ provizas ĝin per mortero kaj brikoj. Cio estas puraj sensaĵoj, kaj la 
puraj sensaĵoj estas ĉio. Pri la admiro de Pessoa al Cesario Verde kaj 
ĉi ties influo sur lin, vd. Barosa (1995) kaj Fernandes (2016). 

“Foje venis cil mi en la kapon la ideo fari dupon el Sd- 
Carneiro — elpensi bukolikan poeton, de komplika speco, kcij 
prezenti tiun al li, mi ne plu memoras kiamcmiere, kiel iun ajn specon 
de realciĵo. Dum kelke dci tagoj mi penis krei la poeton sed nenion 
citingis. Foje, kicun mi fine jcim rezignis — la 8an de mcirto de 1914 
— mi proksimiĝis al alta komodo kcij, preninte paperon, mi ekskribis, 
stare, kiel mi ĉiam skribas, kicim mi povas. Kcij mi verkis 
tridekkelkajn poemojn senĉese, dum icispeca ekstcizo, kies naturon mi 
ne sukcesos difini. Tio estis la triumfa tago de mia vivo, kcij nenicim 
mi povos havi egalan. Mi komencis per la titolo La gardisto de 
gregoj. Kcij tio, kio sekvis, estis la cipero de iu en mi, kiun mi tuj 
nomis Alberto Caeiro. ” 

“Poeto animata per filozofio”, sed ne “filozofo kun poeziaj 
talentoj”, Caeiro estis dotita per rolo lerte skizita kaj neforskuebla: 
forpuŝi memoron, geografion, historion kaj tempon, denunci arton 
kaj metafizikon, kaj montri, ke ekzistas ununura realaĵo: la Naturo, 
aŭ pli bone, la pluraj estaĵoj, kiuj loĝas en ĝi. Floroj, arboj, ŝtonoj, 
riveroj kaj birdoj konsistigas la realon, la unikon percepteblan per la 
sensoj. Kaj tiun ĉi mesaĝon la poeto-majstro liveras al ĉiuj en 
lingvaĵo simpla kaj travidebla, sed samtempe supla, fleksebla kaj 
plena de ĝuindaj surprizoj. Vera delico, nun frandebla ankaŭ en 
Esperanto! 


La manuskripto de La gardisto de gregoj 

Eldoni verkojn de Pessoa estas aventuro. Li publikigis tre 
malmulte, kaj la manuskriptoj emerĝintaj el lia kesto montras plurajn 
variantojn, el kiuj multaj estas nedatitaj. E1 la 49 poemoj, kiuj 
konsistigas la nunan verkon, nur 24 aperis dum la vivo de la aŭtoro: 
23 publikiĝis en 1925 en la revuo Athena, 16 kaj unu plia en 1931 sur 
la paĝoj de la revuo Presenga 11 . La ceteraj poemoj restis neeldonitaj 
ĝis 1946, kiam la poeto kaj eldonisto Lufs de Montalvor (1891- 
1947) unuafoje publikigis ilin. Ĉi tiu eldono de Montalvor fariĝis 


16 Temas pri la poemoj 1, 5, 9, 10, 13, 20, 24, 25, 26, 28, 30, 32, 35, 37, 
39, 40, 42, 43, 45, 46,47, 48, 49. 

17 Temas pri la poemo 8, unu el plej famaj en la tuta kolekto. 

sufiĉe prestiĝa, kaj multaj fakuloj eĉ nomas ĝin vulgato, ĉar preskaŭ 
ĉiuj postaj eldonoj kaj tradukoj ĉerpis el ĝi anstataŭ iri senpere al la 
fontoj. 

Tamen la manuskripto de La gardisto 
de gregoj tute ne prezentas tekston puran kaj 
senduban. Kvankam en ĝi la kaligrafio de 
Pessoa montras aplaŭdindan unuformecon kaj 
legeblon, tamen pli atenta rigardo malkovras 
tie veran labirinton da korektoj, poluroj, 
aldonoj, forstrekoj, proponoj, alternativoj — 
ĉio skribita per kvin inkoj kaj du malsamaj 
krajonoj — kaj spurojn de diversaj 
fontoplumoj, kio indikas malsamecon de 
skribodatoj, kvankam Pessoa mem klopodis 
krei legendon pri “triumfa tago”, jam antaŭe 
cititan. 

Pro tia manuskripta pelmelo, mi 
decidis sekvi, en la unua eldono, la majstran 
instruon de Ivo Castro, 18 fakulo pri 
manuskriptoj, kiu zorge analizis ĉiujn 
variantojn de la korektoj, klopodante skizi 
ilian kronologion, laŭ la inkoj uzitaj kaj la 
ordo, en kiu ili aperas sur la paĝoj, kaj fme starigis tekston, kiu en 
pluraj detaloj diferencas de tiu ordinare eldonata kaj uzata kiel fonto 
de tradukoj plurlingvaj. Eĉ sciante, ke tiu teksto ne estas kutima, ke 
ĝi iom diverĝas de la konata vulgato, mi ne hezitis sekvi la 
argumentojn de Castro, solide prezentitajn kaj lerte pravigitajn en lia 
grava enkonduko al la menciita eldono. 

Tamen, por la nuna eldono — la dua kaj espereble definitiva 
— mi denove, verse-post-verse, komparis la Esperanto-tekston kun 
la originalo, kaj tiucele mi uzis la version editoritan kaj komentitan 
de Fernando Cabral Martins kaj Richard Zenith, 19 diferencan, ĉe 
kelkaj versoj, de tiu de Castro. En ĉiuj okazoj de diferenco mi 
preferis la version de Martins kaj Zenith, escepte de unu, en kiu la 
koncerna verso en la editoraĵo de Castro ŝajnis al mi pli klara kaj pli 



Unua paĝo de la manuskripto de 
O guardador de rebanhos 
("La gardisto de gregoj"). 


18 vd. Pessoa 1986b: 9-22. 

19 vd. Caeiro 2001. 

laŭa al la ĝenerala tono de la poemo. 

Tiu ĉi dua eldono do konsiderinde diferencas de la antaŭa, ne 
nur pro la indikita kialo, sed ankaŭ tial, ke mi alie tradukis certajn 
vortojn aŭ eĉ tutajn versojn, kiujn mi antaŭe esperantigis tro libere 
por la unua eldono. Sekve, la nuna traduko estas, miaopinie, pli 
preciza, pli fidela kaj pli fidinda ol la antaŭa. Mi faris en ĝi ĉirkaŭ 
740 ŝanĝojn, jen supraĵajn, jen profundajn, rilate la unuan eldonon, el 
kiuj 45 ŝuldiĝas al tio, ke ĉi-foje, ĉe kelkaj versoj, mi deiris de aliaj 
variantoj de la originalo, preferataj de Cabral Martins kaj Zenith. 
Iasence temas do pri nova traduko. 

Ciujn piednotojn en la tuta teksto aŭtoris la tradukinto. 

Fernando Pessoa pri Esperanto 

Verŝajne nemultaj scias, ke Pessoa interesiĝis pri planlingvoj 
kaj estis iom informita pri Esperanto, Ido kaj Volapuko. 20 En teksto 
angle verkita (Pessoa 1997a: 112) li ja asertis: “Ln homaro ne 
akceptos lingvon nenaturan por komunikado natura. Tio kontraŭas 
la tendencon de ĝiaj instinktoj kcij de ĉia inteligento, kiu restcis post 
kicun oni tiujn instinktojn forprenas. Neniu homo ‘kiu estas homo ’ 
akceptos konversacii, prenante aŭ rifuzante trinkaĵojn, en 
Volapuko, 21 aŭ Esperanto, aŭ Ido aŭ en iu ajn alia spiritci pupo. Li 
preferos paroli balbute en lingvo fremda, sed naskita, ol paroli kun 
la naŭza perfekteco de lingvo farita. La homo estcis animalo, 
kvcmkam multaj tion forgesas; li estas ankoraŭ animalo senracia, 
scime kiel ĉiuj .” 

Ne tre laŭdema, verdire. Tamen Esperanto ne pereis nek 
degeneris, eĉ kontraŭe, ĝi akiris la necesan kaj sufiĉan eleganton, 
delikaton kaj suplon, por povi hodiaŭ transdoni la plenan vervon de 


20 En la privata libraro de Pessoa oni trovis jenan verkon: Bernard Long: 
Esperanto: its airns and claims. A discussion of the language 
problem and its solution. London: Esperanto Publishing Co., 1930. 
62 p. Oni povas ĝin foliumi, kaj eĉ vidi la frazojn, kiujn la poeto 
substrekis, ĉe: 

http://bibliotecaparticular.casafernandopessoa.Pt/8-321/l/8- 

321_iteml/index.html?page=l 

21 Pessoa (aŭ la editorinto) misskribis: Valapuk... 

la poeto, kiu tro haste nomis ĝin pupo. La pupo nun rigardas el sia 
angulo, kiel la kanada maskoto 22 de Piĉ, kaj fiere ridetas... 


La lingvokrea agado de Pessoa 

Krom kiitiki planlingvojn jam funkciantajn, Pessoa elpaŝis 
ankaŭ lingvokree kaj prezentis angle la principojn, kiuj devus gvidi 
la konstruon de tia lingvo. En lia lingvoprojekto, ĉiuj substantivoj 
finiĝas per a; ĉiuj adjektivoj finiĝas per o; la prezenco de ĉiuj verboj 
finiĝas per e; la preterito per i; ĉiuj nevariaj vortoj (adverboj, 
prepozicioj, konjunkcioj, ktp) finiĝas per u; per i metita antaŭ la lasta 
vokalo oni inigas la substantivojn kaj pasivigas la verbojn: homa 
signifas “viro” kaj homio — “virino”; ĉiuj vortoj ricevas la akcenton 
sur la antaŭlasta silabo, escepte la vortojn, kiuj finiĝas per i plus alia 
vokalo; ekzistas tti kazoj (nominativo, akuzativo kaj genitivo) kaj 
ankaŭ tri artikoloj (difina, nedifina kaj abstrakta) kaj nenia genro; la 
verbojn oni konjugacias kiel en Volapuko, per pronomaj fmaĵoj: ame 
(“mi amas”), ames (“ci amas”), amel (“ĝi amas”), amet (“li amas”), 
amed (“ŝi amas”), amem (“ni amas”), amen (“vi amas”), amer (“ili 
[ĝi + ĝi] amas”), ament (“ili [li + li] amas”), amend (“ili [ŝi + ŝi] 
amas”); la pasivan konjugacion oni formas simile, per substituo de i 
al e: ami (“mi estas amata”), amis (“ci estas amata”), ktp; aliaj vortoj: 
spa (“espero”), paupro (“malriĉa”); vira (“viro”), gauda (“ĝojo”). 23 

Kvankam Pessoa ne finis sian projekton, la supra prezento 
estas signifoplena kaj ebligas la neeviteblan konstaton, ke li ĉerpis 
nemalmulte el la planlingvoj, kiujn li tiel malfavore kritikis... 

Dankesprimoj 

Antaŭ ol transiri al la poeto, mi volas gravuri ĉi tie mian 
dankon kaj pagi mian tributon al Joao Jose Santos kaj Jorge 
Camacho. La unua, donace ricevinte ekzempleron de la antaŭa 


22 maskoto: Figuro aŭ pupo servanta kiel amuleto aŭ talismano, aŭ kiel 
simbolo de evento aŭ de institucio, firmao aŭ alia homgrupo. Pliaj 
detaloj troveblas en la glosaro (p. 119). 

23 vd. Pessoa 1997a: 121-134. 

eldono (Fonto, 2015), atentigis min pri du malĝustaj informoj en la 
antaŭparolo, kiujn mi korektis en la nuna eldono. Pli ĵuse, ricevinte la 
manuskripton de la nuna versio, li atentigis min pri tri eraroj en la 
enkonduko kaj pri misinterpreto en la unua poemo, kiujn mi korektis. 

La dua zorge provlegis la tutan tradukon, komparante ĝin kun la 
originalo, kaj ankaŭ la tradukologian epilogon, kaj konsiderinde 
kontribuis al ilia plibonigo per sagacaj rimarkigoj kaj sugestoj. Jam 
antaŭe Camacho eseocele trakribris la unuan eldonon kaj faris pri ĝi 
pravan riproĉon, 24 kiu tuj emigis min revizii la tiaman tradukon, sed 
pro tempomanko, akumuliĝantaj taskoj kaj privataj aferoj, mi la 
necesan laboron longe prokrastis. Krome, per posta privata mesaĝo, 25 
Camacho sendis al mi abundon da komentoj kaj modifproponoj, kiujn, 
malgraŭ lia tiam formulita rezervo, 26 mi ĉi-eldone enprenis preskaŭ 
plene. 27 Mi konstatas, ke niaj kritcrioj pri tradukado sendepende — kaj 
ŝajne sen eksplicitaj interinfluoj — iom post iom konverĝis al 
favorado de pli granda fidelo aŭ eĉ laŭvorteco. Tial, “plibeliga” 
strebado aŭ propraorela “ritmigo”, fremda al la originalo, fariĝis por 
mi — kaj, fakte, ankaŭ por li — malpli grava aŭ eĉ rekte evitinda... 

Pliajn detalojn pri miaj nunaj tradukaj kriterioj kaj principoj 
oni trovos en la “Tradukologia Epilogo” de ĉi tiu verko (p. 95-118). 

Evidente pri eraroj kaj misinterpretoj eventuale restantaj 
kulpas nur mi. Mi esperas, ke la legantoj ŝatos tiun ĉi longan kaj 
gravan poemon, en refasonita Esperanto-vesto. 

Gon^alo Neves 


24 “[...] la sola riproĉo kiun mi farus al la esperantigo de Neves estas ke, 
plurfoje tradukante la portugalan ‘como ’ ne per la plene ekvivalenta 
ĝenerala komparvorto ‘kiel’ sedper la usa ‘kvazaŭ’, li deprenis iom 
de la klaro, simplo, belo kaj leĝero de la originalo, aldonante al ĝi 
preten>ole pezan nuancon tie neekzistantan (tamen nenio riproĉeblas 
kiam li redonas per ‘kvazaŭ’ la portugalan ‘como se’)” (Camacho 
2016: 73). 

25 Ricevita retpoŝte je 2016/04/03. 

26 “Evidente mi estas nekfakulo pri Pessoa nekpri la portugala, do ne 
rigardu miajn proponojn kiel korektojn aŭ kiel netuŝeblaĵojn 
elkatedrajn.” 

27 Camacho faris 53 modifproponojn, el kiuj mi akceptis 49 (do ĉ. 93%). 
Pri la nuna versio Camacho faris nur 11 modifproponojn, el kiuj mi 
akceptis 9 (do ĉ. 82%). 

LA GARDISTO DE GREGOJ 28 


1 

Mi neniam gardis gregojn, 
sed mi kvazaŭ gardas ilin. 

Mia animo estas kiel ŝalisto, 
ĝi konas la venton kaj la sunon, 
kaj iras ĝi laŭ gvido de 1’ Sezonoj, 
sekvante kaj rigardante. 

La tuta paco de 1’ Naturo senhoma 
venas sidiĝi apud mi. 

Sed mi malĝojiĝas kiel sunsubiro 
por nia imago, 

kiam malvarmiĝas fŭnde de 1’ ebenaĵo 
kaj oni sentas la nokton enveni 
kiel papilion tra la fenestro. 


28 Laŭ latinista fakulo pri Pessoa (vd. Azevedo 2000: 98) la esprimo 
guardador de rebanhos (“gardisto de gregoj”) estas kalkeo de la 
latina custos gregis (“gardisto de (la) grego”) de Vergilio kaj atestas 
la influon, kiun li ricevis de la mantua poeto (vd. ankaŭ notojn 32, 35 
kaj 37). Jen aserto eble iom aŭdaca, sed estas vere, ke en la portugala 
oni atendus la vorton pastor (“paŝtisto”) anstataŭ la esprimo 
guardador de rebanhos, kiu impresas freŝe kaj originale sed ankaŭ 
iom bizare. 

Sed mia malĝojo estas kvieto 

ĉar ĝi naturas kaj justas 

kaj ĝi estas tio, kio devas sidi en la animo 

kiam ĝi jam pensas, ke ĝi ekzistas 

kaj la manoj plukas florojn, sen ke tion ĝi rimarkas. 

Kiel bruo de tintiloj 
trans la vojkurbiĝo, 
miaj pensoj kontentas. 

Mi nur bedaŭras scii, ke ili kontentas, 
ĉar, se mi tion ne scius, 
anstataŭ kontenti kaj malĝoji, 
ili gajus kaj kontentus. 

Pensi ĝenas kiel iri sub pluvo 

kiam la vento kreskas, kaj ŝajnas pluvi pli. 

Mi ne havas ambiciojn nek dezirojn. 

Poeti ne estas ambicio de mi, 
estas mia maniero resti sola. 

Kaj se iafoje mi deziras, 
por imagi, esti ŝafideto 
(aŭ esti la tuta grego 

por disiri sur la tuta deklivo 

estante multaj aĵoj feliĉaj samtempe), 

tiel estas nur ĉar mian verkadon mi sentas ĉe la sunsubiro, 

aŭ kiam nubo ŝovas manon sur la lumon 

kaj la herbaron trakuras silento. 

Kiam mi sidiĝas por verki versojn 
aŭ, promenante sur la irejoj aŭ ŝparvojoj, 
mi verkas versojn sur papero miapensa, 
mi sentas ŝafistan bastonon en la manoj 
kaj mi vidas silueton de mi 
supre de monteto, 

rigardanta mian gregon kaj vidanta miajn ideojn 
aŭ rigardanta miajn ideojn kaj vidanta mian gregon, 
kaj svage ridetanta kiel iu, kiu ne komprenas la parolon 
kaj volas ŝajnigi komprenon. 

Mi salutas mian tutan legontaron, 

demetante mian larĝan ĉapelon 

kiam ili ekvidas min ĉe mia pordo 

apenaŭ la diliĝenco aperas supre de 1’ monteto. 

Mi salutas ilin kaj deziras al ili sunon, 
kaj pluvon, kiam la pluvo necesas, 
kaj ke iliaj hejmoj havu 

ĉe fenestro nefermita 
preferatan seĝon 

kie ili sidu, legante miajn versojn. 

Kaj legante miajn versojn ili pensu 

ke mi estas io natura — 

ekzemple, la maljuna arbo 

en kies ombro infanaĝe 

ili falsidiĝis, lacaj pro ludado, 

kaj deviŝis la ŝviton de sia varma frunto 

per la maniko de sia kitelo stria. 



Herder met schapen ("Paŝtisto kun ŝafoj", ĉ. 1880), de la nederlanda pentristo Anton 

Mauve (1838-1888). 

2 


Mia rigardo helas kiel sunfloro. 

Mi kutimas iradi sur la vojoj 
rigardante dekstren kaj maldekstren, 
kaj iafoje rigardante malantaŭen... 29 
Kaj tio, kion mi vidas ĉiumomente, 
estas io neniam ankoraŭ vidita de mi, 
kaj tion mi scias tre bone distingi... 

Mi scias havi ĉe mi la gapon 
kiun havas infano se, naskiĝe, 
ĝi rimarkus, ke ĝi propre naskiĝis... 

Mi sentas min ĉiumomente naskita 
por la eterna noveco de 1’ Mondo... 

Mi kredas je la mondo kiel je lekanteto, 
ĉar mi vidas ĝin. Sed mi ne pensas pri ĝi 
ĉar pensi estas ne kompreni... 

La mondo fariĝis ne por ke ni pripensu ĝin 

(pensi estas malsani je la okuloj) 

sed por ke ni rigardu ĝin kaj konsentu. 

29 Oni atentu, ke la sunfloro iom similas la homan okulon, kun sia nigra 
centro kaj flava periferio, kaj ke ĝi tage moviĝas al la suno, kiel la 
okulo de la poeto, kiu serĉas konstante helon kaj lumoplenon — do 
belon — en la naturo ĉirkaŭa. 

Mi ne havas filozofion: mi havas sensojn... 

Mi parolas pri la Naturo ne ĉar mi scias, kio ĝi estas, 
sed ĉar mi amas ĝin, kaj mi amas ĝin pro tio, 
ĉar amanto neniam scias, kion li amas 
nek kial li amas, nek kio estas ami... 

Ami estas la eterna senmalico, 
kaj la sola senmalico estas ne pensi... 



Sunfloroj, de la nederlanda pentristo Vincent van Gogh (1853-1890). 

Vespere, elklinite ĉe la fenestro, 

kaj sciante flankrigarde, ke estas kampoj vidalvide, 

mi legadas ĝis la okuloj doloras 

el la libro de Cesario Verde. 

Kiel mi kompatas lin! Li estis kamparano 

kiu iris mallibera libere tra la urbo. 30 

Sed lia maniero rigardi la domojn, 

kaj lia maniero observi la stratojn, 

kaj lia maniero rimarki la homojn, 

estas tiu de rigardanto de arboj, 

kaj de iu mallevanta la okulojn laŭ la irata vojo 

kaj rimarkanta la florojn, kiuj estas sur la kampoj... 

Tial li suferis tiun grandan malĝojon 

kiun li neniam tute alkonfesis, 

sed li iris tra la urbo kiel iu iranta tra la kamparo 

kaj malĝoja kiel kunpremi florojn en libroj 

kaj envazigi plantojn... 

30 Cesario Verde naskiĝis kaj loĝis en Lisbono, sed lia patro posedis 
fruktodonan bienon en Linda-a-Pastora, kie la poeto dum oftaj 
restadoj pasigis ravajn kaj neforgeseblajn momentojn. Tie li kultivis 
fruktarbojn por eksporto. La kvieto kaj mildo de la kamparo igis lin 
saŭdadi en la urbo, kie li ŝajne ne adaptiĝis al ĝia amasbruo. 

Hodiaŭ posttagmeze la ŝtormo falis 
laŭ la deklivoj de 1’ ĉielo 
kiel enorma ŝtonego... 

Kiel iu, kiu el alta fenestro 

skuas tablotukon, 31 

kaj la paneroj, ĉar ili falas ĉiuj kune, 

bruetas dum ili falas, 

la pluvo ŝuŝis el la ĉielo 

kaj nigrigis la vojojn... 

Kiam la fulmoj skuis la aeron 
kaj tremigis la spacon 
kiel granda kapo neanta, 
mi ne scias kial — mi ne timis — 32 


31 Okulfrapas simila bildo en verko aliheteronima: “Ĉesas la pluvo, kaj 
de ĝi restas, momente, polvo el minimumaj diamantoj, kvazaŭ supre 
io kiel granda tuko blue sin skuus el tiuj eretoj ” (Pessoa 2014: 58). 

32 Pessoa tamen timegis ŝtormojn. Tion pruvas lia sekva letero al Mario 
Beirao (1912-02-01): “Vi eble scias, ke de miaj tiamaj fobioj restas 
nur la tre infana sed terure turmenta fobio pro ŝtormoj. Antaŭnelonge 
la ĉielo minacis pluvon, kiam mi iris hejmen, kaj pro la malfrua horo 
mankis aŭtoj. Tamen poste ne ŝtormis, sed preskaŭ, kaj ekpluvis — 
gutoj pezaj, varmaj kaj kadencaj — kiam mi estis duonvoje inter la 
urbocentro kaj mia hejmo. Mi enkuris hejmen per la plej 

mi ekvolis preĝi al sankta Barbara 33 
kvazaŭ mi estus ies onklino maljuna... 

Ha! ĉar preĝante al sankta Barbara 
mi sentus min eĉ pli simpla 
ol mi rigardas min... 

Mi sentus min familiara kaj hejmeca 
kaj ĉiam vivinta 


kurproksimaj paŝoj, kiujn mi povis trovi, kun mensa turmento facile 
imagebla, tute perturbita kaj ĉagrena” (Lancastre 1998: 15). Oni ne 
forgesu liajn famajn versojn, kiuj vidas en la poeto ŝajniganton: 

' Poeto estas ŝajniganto. 

Li ŝajnigas tiel komplete, 

Ke li ŝajnigas, ke estas doloro 
La doloro vere sentata 

La supra strofo aperas en la poemo Autopsicografia 
(“Mempsikografio”) de la ortonimo Fernando Pessoa (vd. Femandes 
1995), tradukita eĉ en la ĉinan lingvon. Fakulo pri Pessoa (vd. 
Azevedo 2000: 15—38) lerte analizis la subŝtofon de la poezia 
kanvaso de la poemo, rimarkigante, ke la originala (kaj klasika) senco 
de ŝajnigi en la latina (fingere ) estis “krei”. La poeto ŝajniga estus do 
artifika poeto kreema, kiu kreus la doloron, dum li afektas ĝin, aŭ 
ŝajnigus dum kreado. Tia subtila analizo igas verŝajnaj la multajn 
latinismojn en la verkaro de Pessoa, kiuj atestas trempiĝon en la 
klasika heredaĵo latina, precipe en la poemoj de Vergilio, Lukrecio 
kaj Horacio (vd. Azevedo 2000: 81-106). 

33 Barbara estis nobelidino bela kaj ĉasta. Sia kristaniĝo ne plaĉis al ŝia 
patro Dioskoro, kiu pro tio senkapigis ŝin. Fulmo ĉielpune falis kaj 
mortigis la murdinton. Jen do la motivo de la kulto al Barbara kiel 
protektantino kontraŭ ŝtormoj. La martirigo okazis inter 235 kaj 306, 
en Heliopolo, Romo aŭ Antiohio, laŭ neakordantaj kronikoj. 

trankvile, kiel la muro de 1’ korto; 
kaj havante ideojn kaj sentojn sencele 
kiel floro havas parfumon kaj koloron... 

Mi sentis min iu, kiu povas kredi je sankta Barbara... 
Ha, povi kredi je sankta Barbara! 

(Tiu kredanta, ke ekzistas sankta Barbara, 
ĉu li kredas ŝin homa kaj videbla 
aŭ kia li kredas ŝin?) 

(Kia artifiko! Kion scias 
la floroj, la arboj, la gregoj, 
pri sankta Barbara?... Arbobranĉo, 
se ĝi pensus, neniam povus 
konstrui sanktulojn nek anĝelojn... 

Gi povus pensi, ke la suno 
prilumas, kaj ke la ŝtormo 
estas amaso da homoj 
koleraj superni... 

Ah! kiel la plej simplaj homoj 
estas malsanaj kaj konfuzkapaj kaj stultaj 
apud la klara simpleco 
kaj ekzistosano 


30 



de 1’ arboj kaj plantoj!) 


Kaj mi, pensante pri ĉio tia, 
iĝis denove malpli feliĉa... 

Mi iĝis sombra kaj misfarta kaj morna 

kiel tago, en kiu la tutan tagon la ŝtormo minacas 

kaj eĉ nokte ne alvenas... 



Sankta Barbara (ĉ. 1772), de la hispana pentristo kaj 
gravuristo Francisco de Goya (1746-1828). Pentraĵo 
ekspoziciata en Muzeo Prado (Madrido) ekde 2001. 

Ekzistas sufiĉe da metafiziko en la pensado pri nenio. 

Kion mi pensas pri la mondo? 

Mi tute ne scias, kion mi pensas pri la mondo! 

Se mi malsaniĝus, mi pensus pri tio. 

Kian ideon mi havas pri la aĵoj? 

Kian opinion mi havas pri la kaŭzoj kaj la efikoj? 

Kion mi meditadis pri Dio kaj la animo 
kaj pri la kreado de 1’ mondo? 

Mi ne scias. Laŭ mi, pensi pri tio estas fermi la okulojn 
kaj ne pensi. Estas kuntiri la kurtenojn 
de mia fenestro (sed ĝi ne havas kurtenojn). 

Ĉu la mistero de 1’ aĵoj? Mi tute ne scias, kio estas mistero! 
La sola mistero estas la ekzisto de pensanto pri la mistero. 
Kiu estas sub la suno kaj fermas la okulojn, 
tiu komencas ne scii, kio la suno estas, 
kaj pensi pri multaj aĵoj varmoplenaj. 

Sed li malfermas la okulojn kaj ekvidas la sunon, 
kaj ne plu kapablas pensi pri io, 
ĉar la sunlumo valoras pli ol la pensoj 
de ĉiuj filozofoj kaj de ĉiuj poetoj. 

La sunlumo ne scias, kion ĝi faras, 

kaj tial ĝi ne eraras kaj estas komuna kaj bona. 

Ĉu metafiziko? Kian metafizikon havas tiuj arboj? 

Tian, ke ili verdas kaj havas kronon kaj branĉojn 

kaj tian, ke ili donas frukton en sia horo, kio ne pensigas nin, 

nin, kiuj ne scias rimarki ilin. 

Sed kia metafiziko pli bonas ol ilia, 
kia estas ne scii, por kio ili vivas, 
kaj ne scii, ke ili tion ne scias? 

“Intima konsisto de T aĵoj”... 

“Intima senco de T Universo”... 

Ĉio tia estas falsa, ĉio tia signifas nenion. 

Estas nekredeble, ke oni povas pensi pri tiaj aferoj. 

Estas kiel pensi pri kialoj kaj celoj 

kiam la mateniĝo radias, kaj el trans la arboj 

svaga oro glacea laŭgrade perdas sian mallumon. 

Pensi pri la intima senco de T aĵoj 
estas balaste, kiel pensi pri sano 
aŭ alporti glason al la akvo de T fontoj. 

La sola intima senco de T aĵoj 

estas ilia absoluta manko de intima senco. 

Mi ne kredas je Dio, ĉar mi neniam lin vidis. 

Se li volus, ke mi kredu je li, 
li sendube venus paroli kun mi 
kaj envenus tra mia pordo 
dirante, Jen mi! 

(Ĉi tio eble sonas ridinde ĉe la oreloj 

de tiu, kiu, nesciante, kio estas rigardi la aĵojn, 

ne komprenas tiun, parolantan pri ili 

en la parolmaniero, kiun ilia observado instruas). 

Sed se Dio estas la floroj kaj la arboj 
kaj la montoj kaj la suno kaj la lunlumo, 
tiam mi kredas je li, 
tiam mi kredas je li la tutan tempon, 
kaj mia tuta vivo estas preĝo kaj meso, 
kaj komunio per la okuloj kaj la oreloj. 

Sed se Dio estas la arboj kaj la floroj 
kaj la montoj kaj la lunlumo kaj la suno, 
por kio mi nomas lin Dio? 

Mi nomas lin floroj kaj arboj kaj montoj kaj suno kaj lunlumo; 

ĉar, se li faris sin, por ke mi vidu lin 

suno kaj lunlumo kaj floroj kaj arboj kaj montoj. 

se al mi li montras sin arboj kaj montoj 

kaj lunlumo kaj suno kaj floroj, 

tiam li volas, ke mi konu lin 

arboj kaj montoj kaj floroj kaj lunlumo kaj suno. 

Kaj tial mi obeas lin, 

(kion plian mi scias pri Dio, ol Dio pri si mem?), 

mi obeas lin vivante, spontane, 

kiel iu, kiu malfermas la okulojn kaj vidas, 

kaj mi nomas lin lunlumo kaj suno kaj floroj kaj arboj kaj montoj, 

kaj mi amas lin, ne pensante pri li, 

kaj mi lin pensas, vidante kaj aŭdante, 

kaj mi iras kun li la tutan tempon. 



Moonlight spirit over trees ("Lunluma spirito super arboj", 2015): 
inkodesegnaĵo de la usona plastikisto © Tom Estlack. 

Pensi pri Dio estas malobei Dion, 
ĉar Dio volis, ke ni ne konu lin, 
tial li sin ne montris al ni... 

Ni estu simplaj kaj kvietaj, 

kiel la riveretoj kaj la arboj, 

kaj Dio nin amos, igante nin 

ni, same kiel la arboj estas arboj, 

kaj same kiel la riveretoj estas riveretoj, 

kaj li donos al ni verdon en sia printempo, 

kaj riveron, kien ni povos iri, kiam ni finiĝos... 

Kaj nenion pli li donos al ni, ĉar doni al ni pli estus preni pli de ni. 



God shed His grace ("Dio verŝu Sian gracon", 2016), de la usona 
plastikisto © Abraham Hunter. 


36 



7 


E1 mia vilaĝo mi vidas, kiom el la tero oni povas vidi de 1’ universo... 
Tial mia vilaĝo estas tiel granda kiel iu ajn alia terloko, 
ĉar mi havas la mezuron de tio, kion mi vidas, 
kaj ne la mezuron de mia alto... 

En la urboj la vivo pli malgrandas 

ol ĉi tie en mia hejmo supre de ĉi monteto. 

En la urbo la grandaj domoj enŝlosas la vidon, 

kaŝas la horizonton, puŝas nian rigardon foren de 1’ tuta ĉielo, 

igas nin etaj, ĉar ili forprenas tion, kion niaj okuloj povas doni al ni, 

kaj igas nin malriĉaj, ĉar nia sola riĉaĵo estas vidi. 



Corn Hill (1930), de la usona pentristo, grafikartisto kaj ilustristo 
Edvvard Hopper (1882-1967). © The Athenaeum 

Iam tagmeze fine de printempo 
mi havis sonĝon kiel foton. 

Mi vidis Jesuon Kriston malsupreniĝi al la tero. 

Li venis laŭ la deklivo de monto, 
denove infaniĝinte, 
kurante kaj rulfalante sur la herbo 
kaj plukante florojn, por ilin forĵeti, 
kaj ridante en maniero aŭdebla de fore. 

Li estis fuĝinta de 1’ ĉielo. 

Li estis tro nia por ŝajnigi sin 
la dua persono de 1’ Triunuo. 

En la ĉielo ĉio estis falsa, ĉio malakordis 
kun floroj kaj arboj kaj ŝtonoj. 

En la ĉielo li devis ĉiam seriozi 

kaj de tempo al tempo denove homiĝi 

kaj supreniri la krucon, kaj esti ĉiam mortanta 

kun krono tute ĉirkaŭe el dornoj, 

kaj la piedoj trapikitaj de najlo kun kapo, 

kaj eĉ kun ĉifono ĉirkaŭtalia 

kiel la nigruloj sur la ilustraĵoj. 

Oni eĉ ne lasis lin havi patron kaj patrinon 
kiel la ceteraj infanoj. 

Lia patro estis du personoj — 

maljunulo nomata Jozefo, kiu estis ĉarpentisto, 

kaj kiu ne estis lia patro; 

kaj la alia patro estis stulta kolombo, 

la sola malbela kolombo de 1’ mondo, 

ĉar ĝi ne estis de 1’ mondo nek estis kolombo. 

Kaj lia patrino ne amis, antaŭ ol ŝi naskis lin. 

Ŝi ne estis virino: ŝi estis valizo 
en kiu li estis veninta de 1’ ĉielo. 

Kaj oni vobs ke li, kiu naskiĝis nur de 1’ patrino 
kaj neniam havis patron, por ami kun respekto, 
prediku pri boneco kaj justo! 

Iam, dum Dio dormadis 

kaj la Sankta Spirito flugadis, 

li iris al la skatolo de 1’ mirakloj kaj ŝtelis tri. 

Per la unua b igis ĉiujn sensciaj pri lia fuĝo. 

Per la dua li kreis sin eterne homo kaj infano. 

Per la tria li kreis ian Kriston eterne sur la kruco 
kaj lasis bn najlita sur la kruco, kiu staras en la ĉielo 
kaj servas kiel modelo por la ceteraj krucoj. 

Poste li fuĝis sunen 

kaj malsupreniĝis laŭ la unua radio, kiun li kaptis. 

Hodiaŭ li loĝas en mia vilaĝo kun mi. 

Li estas infano natura kaj ride bela. 

Li viŝas la nazon per la dekstra brako, 

plaŭdas sur la akvaj flakoj, 

plukas la florojn kaj ilin ekŝatas kaj forgesas. 

Liĵetas ŝtonojn al la azenoj, 

ŝtelas fruktojn en la fruktoĝardenoj 

kaj fuĝas plorante kaj kriante de 1’ hundoj. 

Kaj, ĉar li scias, ke ili ne ŝatas 

kaj ke ĉiuj homoj tion trovas amuza, 

li postkuras la knabinojn, 

kiuj iras pogrupe sur la landvojoj 

kun la akvokruĉoj surkape 

kaj levas al ili la jupojn. 

A1 mi li instruis ĉion. 

Li instruis al mi rigardi la aĵojn. 

Li atentigas min pri ĉiuj aĵoj, kiuj estas en la floroj. 
Li montras al mi, kiel la ŝtonoj estas amuzaj 
kiam oni tenas ilin 
kaj malrapide rigardas ilin. 

Li klaĉegas kontraŭ Dio al mi. 

Li diras, ke tiu estas maljunulo stulta kaj malsana 
ĉiam kraĉanta al la planko 
kaj diranta maldecaĵojn. 

Virgulino Maria pasigas la posttagmezojn de eterneco, trikante 

[ŝtrumpetojn. 

Kaj la Sankta Spirito gratas sin per la beko 
kaj sidiĝas supre de 1’ seĝoj kaj malpurigas ilin. 

Ĉio en la ĉielo estas stulta kiel la Katolika Eklezio. 34 
Li diras al mi, ke Dio komprenas nenion 
pri la aĵoj, kiujn tiu kreis — 

“Se tiu ja kreis ilin, kion mi dubas” —. 


34 En letero (1930-12-01) al Joao Gaspar Simoes (1903-1987), 
novelisto, dramaturgo kaj literaturhistoriisto, kiu poste (1950) verkos 
la unuan biografion pri Pessoa, ĉi lasta informas sian amikon kaj 
kolegon, ke ĉi tiun “okan poemon” li ne publikigis en la revuo 
Athena, “pro ĝia ofenda tono kontraŭ la Katolika Eklezio; tio nek 
konvenis al Athena, kiel ĝenera/a publikaĵo, nek ĝustis, ĉar Ruy Vaz, 
kiu ĝin proprietas kaj kun mi direktas, estas katoliko” (Pessoa 1982: 
57)... Pri kristanismo ĝenerale Pessoa eldiris eĉ pli drastan opinion en 
jena postlasita teksta fragmento, mikse manskribita kaj tajpita, kiun li 
verŝajne intencis uzi por revizii, korekti kaj pliampleksigi sian verkon 
La bankiero anarkiista (1922): “Sed, mia amiko, kristanismo fiaskis 
ĉe sia realiĝo, ĉar ĝi estas religio kontraŭnatura — kontraŭnatura, 
ĉar ĝi kontraŭas preskaŭ ĉiujn homajn instinktojn, kaj kontraŭnatura, 
ĉar ĝi estas supernatura. Kaj tio supernatura estas kontraŭnatura 
dumaniere: ĉar ĝi estas supernatura, kaj ĉar pri tio supernatura, kiu 
nevideblas kaj nekontroleblas, ne eblas akiri la kredon kaj akordon 
de ĉiuj homoj” (Pessoa 2007a: 87). 

“Tiu diras, ekzemple, ke la ekzistaĵoj prikantas ties gloron, 
sed la ekzistaĵoj prikantas nenion. 

Se ili kantus, ili estus kantistoj. 

La ekzistaĵoj ekzistas kaj punkto, 
kaj tial oni nomas ilin ekzistaĵoj”. 

Kaj poste, laca pro la klaĉado kontraŭ Dio, 

Infano Jesuo endormiĝas en miaj brakoj, 
kaj mi portas lin hejmen en ili. 


Li loĝas kun mi en mia hejmo meze de T monteto. 

Li estas la Eterna Infano, la dio, kiu mankis. 

Li estas tio homa, kiu estas natura, 
li estas tio dia, kiu ridetas kaj ludas. 

Kaj tial mi scias tute certe, 
ke li estas la vera Infano Jesuo. 

Kaj la infano tiel homa, ke li estas dia, 
estas mia ĉiutaga vivo de poeto, 

kaj ĝuste ĉar li ĉiam iras kun mi, tial mi estas poeto ĉiam, 
kaj tial mia plej eta rigardo 
plenigas min per sensaĵo, 

kaj la plej eta sono, de kio ajn ĝi estas, 
ŝajnas paroli kun mi. 

La Nova Infano, loĝanta en mia vivejo, 

donas al mi manon 

kaj la alian al ĉio ekzistanta 

kaj tiel ni iras triope laŭ vojo havebla, 

saltante kaj kantante kaj ridante 

kaj ĝuante nian komunan sekreton, 

kiu estas scii ĉie, 

ke ne ekzistas mistero en la mondo 
kaj ke ĉio penvaloras. 

La Eterna Infano akompanas min ĉiam. 

La direkto de mia rigardo estas lia fingro montranta. 
Mia orelo gaje atenta al ĉiuj sonoj 
estas lia luda tiklado sur miaj oreloj. 

Ni tiel bone interrilatas 

en la societo de ĉio 

ke ni neniam pensas unu pri la alia, 

sed ni kunvivas duope 

en akordo intima 

kiel la mano dekstra kaj la maldekstra. 

Vespere ni ludas la kvinĵetŝtonetojn 

sur la ŝtupo de mia stratpordo, 

seriozaj kiel konvenas al iu dio kaj al poeto, 

kaj kvazaŭ ĉiu ŝtoneto 

estus tuta universo 

kaj tial estus granda danĝero por ĝi, 

se ni ellasus ĝin sur la grundon. 

Poste mi rakontas al li historiojn pri la aferoj nur de 1’ homoj, 
kaj li ridetas, ĉar ĉio estas nekredebla. 

Li ridas pri la reĝoj kaj pri la nereĝoj, 

kaj li bedaŭras, ke li aŭdas pri la militoj, 

kaj pri la komercado, kaj pri la ŝipoj, 

kiuj fumiĝas en la aero super la profŭndaj maroj. 

Ĉar li scias, ke ĉio tia mankas al tiu vero, 

kiun floro havas, florante, 

kaj kiu iras kun la sunlumo, 

nuancante la montojn kaj la valojn 

kaj dolorigante en la okuloj la kalkitajn murojn. 

Poste li endormiĝas kaj mi kuŝigas lin. 

Mi enportas lin hejmen en miaj brakoj 

kaj mi lin kuŝigas, senvestigante lin malrapide, 


44 



kaj kvazaŭ sekvante riton tre puran 
kaj tute patrinan, ĝis li fariĝas nuda. 


Li dormas ene de mia animo 
kaj iafoje vekiĝas nokte 
kaj ludas per miaj sonĝoj. 

Li kelkajn renversas 
kelkajn supermetas 
kaj sola plaŭdas per la manoj, 
ridetante al mia dormo. 


Kiam mi mortos, filĉjo, 35 
mi estu la infano, la pli eta. 

Tenu min en viaj brakoj 

kaj enportu min en vian hejmon. 

Senvestigu mian estaĵon lacan kaj homan 
kaj kuŝigu min en vian liton. 

Kaj rakontu al mi historiojn, se mi vekiĝos, 


35 Laŭ la menciita latinista fakulo (vd. Azevedo 2000: 103-106) la tutan 
poemon 8 influis la fama eklogo 4 de Vergilio: ne nur la temo, sed 
ankaŭ la tono, kaj eĉ la alvoko filĉjo, vera kalkeo de parve puer de la 
mantua poeto. Aserto ja aŭdaca, sed tre lerte fundamentita en la dirita 
verko. 

por ke mi endormiĝu denove. 

Kaj donu al mi sonĝojn de vi, por ke mi ludu, 
ĝis naskiĝos iu ajn tago, 
kiun vi scias. 


Jen la historio de mia Infano Jesuo. 
Pro kiu komprenebla motivo 
ĝi ne estus pli vera 
ol ĉio, kion la fdozofoj pensas 
kaj ĉio, kion la religioj instruas? 



"La Eterna Infano akompanas min ĉiam. / La direkto de mia 
rigardo estas lia fingro montranta". Desegnaĵo de la brazila 
artisto © Alysson Estevam. 

Mi estas gardisto de gregoj. 

La grego estas miaj pensoj 

kaj ĉiuj miaj pensoj estas sensaĵoj. 

Mi pensas per la okuloj kaj la oreloj 
kaj per la manoj kaj la piedoj 
kaj per la nazo kaj la buŝo. 

Pensi floron estas ĝin vidi kaj flari, 
kaj manĝi frukton estas scii ĝian sencon. 36 


Tial kiam, dum varma tago, 
mi malĝojas, ke mi tiom ĝuas ĝin, 


36 En la originalo Caeiro skribis “saber o seu sentido” (scii ĝian sencon). 
Nu, sentido en la portugala signifas ne nur “senco” sed ankaŭ 
“senso”, kaj la verbo saber devenas de la latina sapere, kiu en tiu 
lingvo havas duoblan sencon: “scii” kaj “gustumi”. Skribante saber 
en la portugala, Caeiro pensis samtempe pri scio kaj gustumo, kaj 
dum li skribis “sentido ”, lia kapo pendolis inter sencoj kaj sensoj, ĉar 
lia poezio estas poezio de sensoj kaj sensaĵoj: frukton oni ekscias, 
dum oni ĝin gustumas, kaj scias tial, ke oni ĝin gustumis; kaj ne nur 
frukton: scii kaj gustumi estas du flankoj de la sama monero, du fazoj 
sinsekvaj kaj interplektitaj de la konado kaj perceptado de ĉiuj aĵoj — 
kaj do de ĉiuj sencoj — de la naturo per la sensoj. Mi preferis restigi 
la laŭvortan tradukon scii la sencon kaj aldoni ĉi tiun noton, ol provi 
la tradukon gustumi, sed ankaŭ ĉi lasta bone sidus ĉi tie. La nunan 
rezonon iom inspiris la menciita latinista fakulo pri Pessoa (vd. 
Azevedo 2000: 98). 

kaj mi kuŝigas min laŭlonge sur la herbo 
kaj fermas la varmajn okulojn, 
mi sentas mian tutan korpon kuŝi sur la realo, 
mi scias la veron kaj mi feliĉas. 



Snivajŭci ("Revanta", 1946), de la slovaka pentristo Miloŝ Alexander Bazovsky 
(1899-1968). © SNG Bratislava 

“Saluton, gardisto de gregoj 
tie vojrande, 

kion diras al vi la vento, kiu pasas?” 

“Ke ĝi estas vento, kaj ke ĝi pasas, 
kaj ke ĝi jam pasis antaŭe 
kaj ke ĝi pasos poste. 

Kaj al vi, kion ĝi diras?” 

“Multe pli ol tion. 

Gi parolas al mi pri multaj aliaj aferoj. 
Pri memoroj kaj saŭdadoj 
kaj pri aferoj neniam estintaj.” 

“Vi neniam aŭdis la venton pasi. 

La vento parolas nur pri la vento. 

Vi aŭdis de ĝi mensogon, 
kaj la mensogo estas en vi.” 

Tiu sinjorino havas pianon, 

kiu agrablas sed ne estas la fluo de T riveroj 

nek la murmuro, kiun la arboj faras... 

Por kio necesas havi pianon? 

Estas pli bone havi orelojn 
kaj ami la Naturon. 



Misia au piano ("Misia ĉe la piano", 1887), de la usona pentristo Theodore 
Robinson (1852-1896). 

La paŝtistoj de Vergilio ludis flutojn kaj aliajn aĵojn 
kaj prikantis amon literature. 

(Krome - mi neniam legis Vergilion. 37 
Kial mi legus lin?). 


Sed la paŝtistoj de Vergilio, kompatindaj, estas Vergilio, 
kaj la Naturo estas bela kaj antikva. 



Les bergers de Virgile ("La paŝtistoj de 
Vergilio», 1841-1843): litografaĵo de la 
franca karikaturisto, pentristo kaj 
skulptisto Honore Daumier (1808-1879). 

37 Tamen Pessoa bone konis la latinan kaj legis la klasikulojn. Li legis 
ankaŭ Vergilion kaj eĉ ricevis kelkajn influojn de tiu. Tion pruvas eĉ 
la supraj versoj, kie li asertas la malon: ne nur la tono estas sendube 
vergilia, sed li ankaŭ uzas la latinismon avena (anstataŭ flauta, 
“fluto”), rekte paŭsitan disde la mantua poeto. Inter la prozaj 
manuskriptoj de Pessoa oni trovis eĉ kelkajn notojn en la latina (!), 
publikigitajn nur en 1985, pri la De rerum natura de Lukrecio (vd. 
Azevedo 2000: 90). Refoje “la poeto estas ŝajniganto”... 

Malpeza, malpeza, tre malpeza, 
tre malpeza vento pasas 
kaj foriras, ĉiam tre malpeza. 
Kaj mi ne scias, kion mi pensas, 
nek penas tion ekscii. 



Ocean breeze ("Oceana brizo", 2012), de la usona pentristino, 
desegnisto kaj artinstruisto © Lora Marsh. 

Mi ne zorgas pri la rimoj. 38 . Malofte 
estas du arboj egalaj, unu flanke de la alia. 

Mi pensas kaj verkas same kiel la floroj havas koloron, 
sed malpli perfekte en mia maniero esprimi min, 
ĉar mankas al mi la dia simpleco 
de tio, ke mi tuta estu nur mia ekstero. 

Mi rigardas kaj kortuŝiĝas, 

mi kortuŝiĝas, kiel la akvo kuras, kiam la grundo deklivas, 
kaj mia poezio estas natura kiel la leviĝo de vento.... 



Two trees in a meadow ("Du arboj sur prato", 2012), 
oleopentraĵo de la serba artisto © Darko Topalski (n. 1976). 


38 Fakte, en la tuta poemego nur unu ĉapitro (la 17a) enhavas rimojn 
(kiujn mi tamen ne reproduktis en la traduko). 

La kvar sekvaj kantoj 
apartiĝas de ĉio, kion mi pensas, 
mensogas al ĉio, kion mi sentas, 
estas la malo de tio, kio mi estas... 

Mi verkis ilin, malsanante, 

kaj tial ili estas naturaj 

kaj akordas kun tio, kion mi sentas, 

akordas kun tio, kun kio ili ne akordas... 

Malsanante, mi devas pensi male 

ol mi pensas, kiam mi sanas. 

(Alie mi ne malsanus), 
mi devas senti male ol mi sentas, 
kiam mi estas mi en sano, 
mi devas mensogi al mia naturo 
de kreaĵo, kiu sentas iel... 

Mi devas malsani tuta — ideoj kaj ĉio. 

Kiam mi malsanas, mi ne malsanas por alia afero... 

Tial tiuj kantoj, kiuj forĵuras min 

ne kapablas forĵuri min 

kaj estas la pejzaĝo de mia animo nokte, 

la sama inverse... 

Kiel mi volus, ke mia vivo estu bovoĉaro, 
kiu venas grince, frumatene, sur la landvojo 
kaj kiu poste reiras tien, de kie ĝi venis, 
preskaŭ vespere laŭ la sama vojo. 

Mi ne devus havi esperojn — mi devus havi nur radojn... 
Mia maljuneco ne havus faltojn nek blankajn harojn... 

Kiam mi ne plu taŭgus, oni deprenus de mi la radojn 
kaj mi restus renversita kaj rompita sur la fundo de ravino. 

Aŭ oni farus el mi ion malsaman, 

kaj mi scius nenion pri tio, kion el mi oni farus... 

Sed mi estas ne ĉaro, mi estas malsama, 

sed tion, per kio mi reale malsamas, oni neniam dirus al mi. 



Ox cart ("bovoĉaro"), de la usona pentristo Frank Duveneck (1848-1919). 

La Salato 

En mia telero, kia miksaĵo de Naturo! 

Miaj fratinoj, laplantoj, 

la kunulinoj de 1’ fontoj, la sanktulinoj, 

al kiuj neniu preĝas... 

Kaj oni tranĉas ilin kaj ili venas sur nian tablon 
kaj en la hoteloj la bruemaj gastoj, 
kiuj venas kun rimenoj portantaj plejdojn, 
petas “salaton”, senzorgaj..., 

Sen pensi, ke ili postulas de 1’ Patrino-Tero 
ŝian freŝon kaj ŝiajn filojn unuajn, 
la unuajn vortojn verdajn, kiujn ŝi havas, 
la unuajn aĵojn vivajn kaj irizajn, 
kiujn Noa ekvidis, 

kiam la akvoj defluis kaj la pinto de 1’ montoj 

verda kaj inundita montriĝis 

kaj en la aero, kie la kolombo aperis, 

la ĉielarko stompiĝis... 

Kiel mi volus, ke mi estu la polvo de 1’ vojo 
kaj ke min tretu la piedoj de 1’ malriĉuloj... 

Kiel mi volus, ke mi estu la fluantaj riveroj 
kaj ke la lavistinoj staru ĉe mia bordo... 

Kiel mi volus, ke mi estu la poploj borde de 1’ rivero 
kaj havu nur la ĉielon supre kaj la akvon malsupre... 

Kiel mi volus, ke mi estu la azeno de 1’ muelisto 
kaj ke li min batu kaj min estimu... 

Prefere tio, ol esti tiu, kiu trairas la vivon, 
rigardante malantaŭ sin kaj bedaŭrante... 



Mulheres lavando roupa no rlo ("Virinoj lavantaj vestojn ĉe la rivero", 
2009), de la brazila pentristino © Ligia Spinelli. 

La lunlumo, kiam ĝi trafas la herbon, 
mi ne scias, pri kio ĝi memorigas min... 

Ĝi memorigas min pri la voĉo de 1’ maljuna servistino, 
rakontanta al mi feinrakontojn. 

Kaj pri tio, ke la Dipatrino almozuline vestita 

iradis nokte sur la vojoj, 

helpante la infanojn mistraktatajn... 

Se mi ne plu povas kredi, ke tio veras, 
kial trafas la lunlumo la herbon? 

Taĵo pli belas ol la rivero, kiu trafluas mian vilaĝon, 

sed Taĵo 39 ne pli belas ol la rivero, kiu trafluas mian vilaĝon, 

ĉar Taĵo ne estas la rivero, kiu trafluas mian vilaĝon. 


Taĵo havas grandajn ŝipojn 

kaj sur ĝi navigas ankoraŭ, 

por tiuj vidantaj en ĉio tion, kio tie ne estas, 

la memoro pri la nafoj. 40 

Taĵo defluas de Hispanio 

kaj Taĵo enmariĝas en Portugalio. 

Ĉiuj scias tion. 


39 Taĵo (P Tejo ): la plej longa rivero en la iberia duoninsulo (1006 km, 
el kiuj 275 km en Portugalio); ĝi naskiĝas en Hispanio, akvoprovizas 
Toledon, trafluas Portugalion kaj enmariĝas en Atlantikon ĉe 
Lisbono. Pliaj detaloj troveblas en la glosaro (p. 120). 

40 nafo (P nau ): granda velŝipo el la 15a kaj 16a j.c., kun U-forma 
korpo, altaj kasteloj praa kaj poba, veloj rondaj ĉe la granda kaj 
antaŭa mastoj, triangula ĉe la malantaŭa kaj ronda ĉe la busprito (vd. 
Azevedo e Silva 1992: 103). La nafo estis pli entenkapabla ol la 
karavelo kaj pli taŭga por fora komercado. Gia entenkapablo okaze de 
la malkovro de Hindio (1498) estis 120-barela, sed tiu poste 
pligrandiĝis ĝis 400 kaj atingis eĉ 900 dum la regno de Johano la 3a 
(1521—1557), kio kaŭzis multajn ŝiprompiĝojn. Tamen la nafo, same 
kiel la karavelo, restis en la kolektiva memoro de la portugaloj kiel 
simbolo pri longaj marvojaĝoj kaj pri la malkovro de novaj teritorioj 
en Ameriko, Afriko kaj Azio. Alia veselo samepoka, uzata kiel 
militŝipo por eskorti la nafokonvojojn, kaj preskaŭ same envergura 
kiel ĝi, estis la galiono. Pliaj detaloj troveblas sur p. 116, 117. 

Sed nemultaj scias, kiu estas la rivero de mia vilaĝo 
kaj kien ĝi iras 
kaj de kie ĝi venas. 

Kaj tial, ĉar ĝi apartenas al malpli da homoj, 
estas pli libera kaj pli granda la rivero de mia vilaĝo. 

Laŭ Taĵo oni iras al la Mondo. 

Trans Taĵo estas Ameriko 
kaj la riĉaĵo de tiuj ĝin trovantaj. 

Neniu iam pensis pri tio, kio estas trans 
la rivero de mia vilaĝo. 


La rivero de mia vilaĝo pensigas pri nenio. 
Kiu staras ĉe ĝi nur staras ĉe ĝi. 



Nafo Sankta Katarina de Monto Sinajo, ĉarpentita en Koĉino, 
Hindio, kaj lanĉita en 1512. ĉi havis entenkapablon 800- 
barelan, longis 38 metrojn, larĝis 13 metrojn kaj estis armita 
per 140 artileriaj pecoj. Oleopentraĵo de la portugala artisto 
Alberto Cutileiro (1915-2003). © ? 

Se mi povus mordi la tutan teron 
kaj senti iun guston de ĝi 
kaj se la tero estus io por mordi, 
mi pli feliĉus unu momenton... 

Sed ne ĉiam mi volas feliĉi. 

Necesas de tempo al tempo malfeliĉi 
por povi esti natura... 

Ne ĉio estas sunaj tagoj, 

kaj la pluvon, kiam ĝi multe mankas, oni alpetas. 

Tial mi konsideras malfeliĉon kun feliĉo 
nature, kiel iu ne miranta, 
ke estas montaroj kaj ebenaĵoj 
kaj estas rokoj kaj herbo... 

Jen necesas esti natura kaj trankvila 
en feliĉo aŭ en malfeliĉo, 
senti kiel rigardanto, 
pensi kiel iranto, 

kaj mortonte, memori, ke la tago mortas, 

kaj ke la sunkuŝo belas kaj belas la nokto, kiu restas... 

Tiel estas kaj tiel estu... 

Kiel iu, kiu somertage malfermas sian stratpordon, 
kaj gvatas la varmon de 1’ kamparo tutvizaĝe, 
iafoje, subite, la Naturo frapas al mi plene 
la vizaĝon de miaj sensoj, 

kaj mi konfuziĝas, konsterniĝas, volante kompreni 
mi ne bone scias kiel nek kion... 

Sed kiu ekscitis al mi la volon kompreni? 

Kiu diris al mi, ke estas io por kompreni? 

Kiam la somero tuŝas al ni la vizaĝon 
per la mano malpeza kaj varma de sia brizo, 
mi nur devas senti plaĉon, ĉar ĝi estas brizo, 
aŭ senti malplaĉon, ĉar ĝi estas varma, 
kaj kiel ajn mi tion sentas, 

tiel, ĉar tiel mi tion sentas, estas mia devo tion senti... 

Mia rigardo blua kiel la ĉielo 
estas kvieta kiel la akvo subsuna. 

Gi estas tia, blua kaj kvieta, 
ĉar ĝi ne demandas nek miras... 

Se mi demandus kaj mirus, 

ne naskiĝus novaj floroj sur la pratoj 

kaj ne ŝanĝiĝus io sur la suno, cele al ĝia plibeliĝo... 

(Eĉ se naskiĝus novaj floroj sur la prato 

kaj se la suno ŝanĝiĝus kaj tiel fariĝus pli bela 

mi sentus malpli da floroj sur la prato 

kaj trovus pli malbela la sunon... 

Car ĉio estas tia, kia ĝi estas, kaj tiel estas, 
kaj mi akceptas kaj eĉ ne dankas, 
por ne ŝajnigi, ke mi pensas pri tio...) 

Tio, kion ni vidas de T aĵoj, estas la aĵoj. 

Kial ni vidus iun aĵon, se estus alia? 

Kial vidi kaj aŭdi estus iluzii nin 
se vidi kaj aŭdi estas vidi kaj aŭdi? 

La esenca afero estas scii vidi, 
scii vidi, sen esti pensanta, 
scii vidi, kiam oni vidas, 
kaj nek pensi, kiam oni vidas, 
nek vidi, kiam oni pensas. 

Sed tio (ve al ni, kiuj la animon surhavas!), 
tio postulas profundan studon, 
lemon de mallerno 

kaj enkarcerigon en la libereco de tiu monahinejo 

kies steloj, kiel la poetoj diras, estas la eternaj monahinoj 

kaj la floroj, la konviktitaj pentofarantinoj nur unutagaj, 

sed kie tamen la steloj estas nenio alia ol steloj 

kaj la floroj, nenio alia ol floroj, 

kaj tial ni nomas ilin steloj kaj floroj. 

La sapvezikoj, kiujn ĉi tiu infano 
distriĝe ellasas el ŝalmo 
estas diafane tuta filozofio. 

Helaj, neutilaj kaj pasemaj kiel la Naturo, 

amikaj al la okuloj kiel la aĵoj, 

ili estas tiaj, kiaj ili estas 

kun precizeco rondeta kaj aera, 

kaj neniu, eĉ ne la infano, kiu ilin ellasas, 

pretendas, ke ili estas pli, ol ili ŝajnas esti. 

Kelkaj apenaŭ videblas en la aero splenda. 41 

ili estas kiel la brizo, kiu pasas kaj apenaŭ tuŝas la florojn, 

kaj pri kies paso ni scias nur 

ĉar io ĉe ni malpeziĝas 

kaj akceptas ĉion pli klare. 


41 Ĉi tie Caeiro uzas latinismon ( lŭcido , “brila, luma”), kiu memorigas 
pri la esprimo aer lucidus de Lukrecio. Cetere, ankaŭ la tonon de la 
tuta strofo ŝajne inspiris la epikurista poeto (vd. Azevedo 2000: 99- 
100 ). 

Iafoje, en tagoj de lumo perfekta kaj ekzakta, 

en kiuj la aĵoj havas la tutan realecon, kian ili povas havi, 

mi demandas min mem malrapide 

kial mi eĉ aljuĝas 

belecon al la aĵoj. 

Ĉu floro havas belecon? 

Ĉu havas belecon frukto? 

Ne: ili havas nur koloron kaj formon 
kaj ekziston. 

Beleco estas la nomo de io, kio ne ekzistas, 

kiun mi donas al la aĵoj interŝanĝe kontraŭ la plaĉo, kiun ili 

[donas al mi. 

Gi signifas nenion. 

Kial do mi diras pri la aĵoj: ili belas? 

Jes, eĉ al mi, kiu vivas nur per vivado, 
nevideblaj, venas al mi la mensogoj de 1’ homoj 
antaŭ la aĵoj, 

antaŭ la aĵoj, kiuj simple ekzistas. 

Kiel malfacile esti si mem kaj vidi nur la nevideblan! 

Nur la Naturo estas dia, kaj ĝi ne estas dia... 

Se mi parolas pri ĝi kiel pri ento, 

tiel estas ĉar, por paroli pri ĝi, mi bezonas uzi la lingvaĵon de 1’ homoj, 
kiu donas personecon al la aĵoj 
kaj altrudas nomojn al la aĵoj. 

Sed la aĵoj ne havas nomon nek personecon: 

ili ekzistas, kaj la ĉielo grandas kaj la tero vastas, 

kaj nia koro havas la mezuron de kunpremita pugno... 

Mi estu benata pro ĉio, kion mi ne scias. 

Ĉio tia mi ja vere estas. 

Mi ĉion tian ĝuas kiel iu scianta, ke ekzistas la suno. 



The gate ("La pordego"), de © Farshad Sanaee, irana 
pentristo kaj muzikisto loĝanta en Britio. 

Hodiaŭ mi legis preskaŭ du paĝojn 

el la libro de mistika poeto, 42 

kaj mi ridis kiel iu multe plorinta ĝis nun. 

La mistikaj poetoj estas filozofoj malsanaj, 
kaj la filozofoj estas homoj frenezaj. 

Ĉar la mistikaj poetoj diras, ke la floroj sentas 
kaj diras, ke la ŝtonoj havas animon 
kaj ke la riveroj ekstazas sub la lunlumo. 

Sed la floroj, se ili sentus, ne estus floroj, 
estus homoj; 

kaj se la ŝtonoj havus animon, ili estus vivaĵoj, ne estus ŝtonoj; 
kaj se la riveroj ekstazus sub la lunlumo, 
lariveroj estus homoj malsanaj. 


42 Laŭ Rocha (2002: 26) “supozeble” temas pri Teixeira de Pascoaes, 
(1877—1952), kion ŝajne konfirmas Hipolito (2007-2010: 67): “la 
plej granda simbolo pri la mistikaj poetoj estus Teixeira de Pascoaes, 
kiun Pessoa iam admiris sed poste senvuale kritikis”. Tamen, laŭ 
Garcez (1985: 34), “la portreton pri la mistika poeto, kiun Alberto 
Caeiro tuj skizas (kaj ne nur en ĉi tiu poemo sed en multaj aliaj) 
perfekte laŭas ” la simbolisto Antonio Nobre (1867-1900). 

Nur nescianto pri tio, kio estas floroj kaj ŝtonoj kaj riveroj, 
parolas pri iliaj sentoj. 

Paroli pri la animo de 1’ ŝtonoj, de 1’ floroj, de 1’ riveroj 
estas paroli pri si mem kaj pri siaj falsaj pensoj. 

Dank’ al Dio la ŝtonoj estas nur ŝtonoj, 
kaj la riveroj estas nenio alia ol riveroj, 
kaj la floroj estas sole floroj. 

Miaflanke, mi verkas la prozon de miaj versoj 
kaj fariĝas kontenta, 

ĉar mi scias, ke la Naturon mi komprenas de ekstere; 
kaj mi ne komprenas ĝin de ene 
ĉar la Naturo ne havas enon; 
alie ĝi ne estus la Naturo. 



Diamonds ("Diamantoj", 2017), de la usona 
pentristino © Miranda Gamel. 

Ne ĉiam mi egalas en tio, kion mi diras kaj verkas. 

Mi ŝanĝiĝas, sed ne multe ŝanĝiĝas. 

La koloro de 1’ floroj ne estas tia sama sub la suno, 
kia ĝi estas, kiam nubo pasas 
aŭ kiam envenas la nokto 
kaj la floroj estas ombrokoloraj. 

Sed kiu bone rigardas, tiu vidas, ke ili estas la samaj floroj. 
Tial, kiam mi ŝajnas ne konsenti kun mi, 
atentu min bone: 

se antaŭe mi statis turnita dekstren, 

mi nun tumis min maldekstren, 

sed mi ĉiam estas mi, staranta sur la samaj piedoj — 

ĉiam la sama, dank’ al la ĉielo kaj la tero 

kaj al miaj atentaj okuloj kaj oreloj 

kaj al mia klara simpleco de animo... 

Se vi volas, ke mi havu mistikismon, en ordo, mi havas ĝin. 
Mi estas mistika, sed nur per la korpo. 

Mia animo estas simpla kaj ne pensas. 

Mia mistikismo estas ne voli scii. 

Ĝi estas vivi kaj ne pensi pri tio. 

Mi ne scias, kio estas la Naturo: mi ĝin prikantas. 

Mi loĝas supre de monteto 
en domo kalkita kaj soleca, 
kaj tio estas mia difino. 



The white house ("La blanka domo", 1911), de la usona 
impresionista pentristino Anna Althea Hills (1882-1930). 

Se iafoje mi diras, ke la floroj ridetas, 

kaj se mi diros, ke la riveroj kantas, 

tiel estas, ne ĉar mi opinias, ke ekzistas ridetoj ĉe la floroj 

kaj kantoj ĉe la fluo de 1’ riveroj... 

Tiel estas, ĉar tiamaniere mi pli multe sentigas al la falsaj homoj 
la ekziston vere realan de T floroj kaj riveroj. 

Ĉar mi verkas, por ke ili legu min, mi oferas min iafoje 
al ilia stulteco de sensoj... 

Mi ne konsentas kun mi, sed mi absolvas min, 
ĉar mi ne akceptas min serioze, 

ĉar mi estas nur tiu abomenaĵo, interpretisto de T Naturo, 
ĉar estas homoj, kiuj ne komprenas ĝian lingvaĵon, 
tial ke ĝi tute ne estas lingvaĵo... 

Hieraŭ posttagmeze viro el la urboj 
parolis ĉe la gasteja pordo. 

Li parolis ankaŭ kun mi. 

Li parolis pri justeco kaj la lukto por estigi justecon 
kaj pri la suferantaj laboristoj, 
kaj pri la konstanta laboro, kaj pri la malsatantoj, 
kaj pri la riĉuloj, kiuj nur tumas la dorson al tio. 

Kaj, rigardante al mi, li ekvidis larmojn en miaj okuloj 
kaj ridetis kun plezuro, pensante, ke mi sentas 
la malamon, kiun li sentas, kaj la kompaton, 
kiun memdire li sentas. 

(Sed mi apenaŭ aŭskultis lin, 
kial mi zorgu pri la homoj 

kaj pri tio, kion ili suferas, aŭ supozas, ke ili suferas? 

Ili estu kiel mi — ne suferos. 

La tuta malbono de 1’ mondo venas de tio, ke ni zorgas unuj pri la aliaj, 
ĉu por fari bonon, ĉu por fari malbonon. 

Nia animo kaj la ĉielo kaj la tero sufiĉas al ni. 

Voli pli estas perdi ĉi tion, kaj malfeliĉi.) 

Mi tamen pensis, 

kiam la amiko de homoj parolis 

(kaj tio kortuŝis min ĝislarme), 

pri tio, ke la fora murmuro de 1’ tintiloj 

tiuvespere 

ne similis la sonorilojn de eta kapelo, 
al kiu irus al meso la floroj kaj la riveretoj 
kaj la simplaj animoj kiel la mia. 

(Laŭdata estu Dio, ĉar mi ne bonas 
kaj havas la naturan egoismon de 1’ floroj 
kaj de 1’ riveroj, kiuj sekvas sian vojon 
zorgante, sen scii tion, 
nur pri florado kaj plua fluado. 

Jen la sola misio en la Mondo, 

jen - ekzisti klare, 

kaj scii fari tion sen pensi pri tio.) 

Kaj la viro jam silentiĝis, rigardante la sunkuŝon, 
sed kiom koncernas la sunkuŝon malamanto kaj amanto? 

Kompatindaj floroj sur la bedoj de 1’ simetriaj ĝardenoj. 

Ili ŝajnas timi la policon... 

Sed tiel bonaj, ke ili floras en la sama maniero 
kaj havas la saman rideton antikvan, 

kiun ili havis senbride por la unua rigardo de 1’ unua homo, 
kiu ekvidis ilin aperintaj kaj ilin tuŝetis, 
por vidi, ĉu ili parolas... 



Blumenbeet ("Florbedo", 1913), de la svisa-germana pentristo kaj 
grafikartisto Paul Klee (1879-1940). 

Mi trovas tiel nature, ke oni ne pensas, 
ke mi ekridas iafoje, tute sola, 
mi ne bone scias pri kio, sed temas pri io, 
koncemanta tion, ke estas homoj pensantaj... 

Kion mia muro pensas pri mia ombro? 

Iafoje mi demandas min pri tio, ĝis mi rimarkas min 
demandanta min pri aferoj... 

Tiam mi malplaĉas al mi kaj mi ĝenas min, 
kvazaŭ mi rimarkus, ke mi havas torporan piedon.... 

Kion pensas ĉi tio pri tio? 

Nenio pensas ion ajn. 

Ĉu la tero konscias la ŝtonojn kaj plantojn, kiujn ĝi havas? 
Se ĝi konscias, ĝi konsciu; 
kial mi zorgu pri tio? 

Se mi pensus pri tiuj aferoj, 
mi ĉesus vidi la arbojn kaj la plantojn 
kaj ĉesus vidus la Teron, 
por vidi nur miajn pensojn... 

Mi malĝojiĝus kaj restus en mallumo. 

Kaj tiel, nepensante, mi havas la Teron kaj la Ĉielon. 

La lunlumo tra la altaj branĉoj, 
diras ĉiuj poetoj, ke ĝi estas pli 
ol la lunlumo tra la altaj branĉoj 


Sed laŭ mi, kiu ne scias tion, kion mi pensas, 
la lunlumo tra la altaj branĉoj, 
krom esti 

la lunlumo tra la altaj branĉoj, 

estas ja nenio alia 

ol la lunlumo tra la altaj branĉoj. 



The gracious moon ("La gracia luno", 2015), 
de la barata pentristino © Anu Jain, kiu kreas 
kaj produktas mirindajn artaĵojn malgraŭ sia 
denaska kripleco (ŝiaj brakoj finiĝas ĉe la 
kubutoj, kaj la gamboj, ĉe la genuoj). 

Kaj ekzistas poetoj, kiuj estas artistoj 
kaj prilaboras siajn versojn 
kiel ĉarpentisto siajn tabulojn!... 

Tiel malĝoje, ne scii flori! 

Devi meti verson sur verson, kiel iu masonanta muron 
kaj vidi, ĉu estas en ordo, kaj depreni, se ne estas!... 

Dum la sola artisma domo estas la tuta Tero, 
kiu varias kaj ĉiam estas en ordo kaj ĉiam samas. 

Pri tio mi pensas ne kiel pensanto, sed kiel nepensanto, 
kaj mi rigardas al la floroj kaj ridetas... 

Mi ne scias, ĉu ili komprenas min, 

nek scias, ĉu mi komprenas ilin, 

sed mi scias, ke vero sidas ĉe ili kaj ĉe mi 

kaj ĉe nia komuna dieco 

de tio, ke ni lasas nin iri kaj vivi tra la Tero 

kaj porti en la brakoj de T kontentaj Sezonoj 

kaj lasas la venton kanti al ni dormige, 

kaj ne havas sonĝojn en nia dormo. 

Kiel granda makulo el fajro malpura 
la sunsubiro longe staras en la nuboj, kiuj restas. 
Venas svaga fajfo de fore en la vespero tre kvieta. 
Eble temas pri lontana trajno. 

Ĉi-momente venas al mi svaga saŭdado 
kaj svaga deziro serena 
kiu aperas kaj malaperas. 

Ankaŭ sur la supraĵo de 1’ riveretoj, iafoje, 

formiĝas vezikoj en la akvo, 

kiuj naskiĝas kaj krevas 

kaj havas neniun sencon 

krom esti akvaj vezikoj, 

kiuj naskiĝas kaj krevas. 

Benata estu la sama suno de aliaj terlokoj, 
kiu fratigas al mi ĉiujn homojn, 

ĉar ĉiuj homoj, dum taga momento, ĝin rigardas kiel mi, 

kaj dum tiu pura momento 

tute pura kaj sentema 

ili revenas larmoplene 

kaj kun sopiro, kiun ili apenaŭ sentas, 

pri la Homo vera kaj primitiva, 

kiu vidis la sunon naskiĝi kaj ankoraŭ ne adoris ĝin. 

Ĉar tio estas natura — pli natura 
ol adori la sunon kaj poste Dion 
kaj poste ĉion alian, kiu ne ekzistas. 



L'Aurora (1614): fresko de la itala pentristo kaj gravuristo Guido Reni (1575- 
1642), sur kiu Apolo, la greka sundio, kondukante sian kvadrigon, sekvas Aŭroran, 
la mateniĝan diinon, kiu montras al li la vojon al la nova tago. 

La mistero de 1’ aĵoj, kie ĝi estas? 

Kie ĝi estas, se ĝi ne aperas 

almenaŭ por montri al ni, ke ĝi estas mistero? 

Kion scias la rivero pri tio kaj kion scias la arbo? 

Kaj mi, kiu ne estas pli ol ili, kion scias mi pri tio? 

Kiam ajn mi rigardas la aĵojn kaj pensas pri tio, kion la homoj 

[pensas pri ili, 

mi ridas kiel rivereto, kiu sonas friske sur ŝtono. 

Car la sola kaŝita senco de 1’ aĵoj 

estas tio, ke ili tute ne havas kaŝitan sencon. 

Estas pli strange ol ĉiuj strangaĵoj 

kaj ol la revoj de ĉiuj poetoj 

kaj la pensoj de ĉiuj fdozofoj, 

ke la aĵoj estas reale tio, kio ili ŝajnas esti 

kaj ke ekzistas nenio por kompreni. 

Jes, jen kion miaj sensoj lemis tute solaj: — 
la aĵoj ne havas signifon: havas ekziston. 

La aĵoj estas la sola kaŝita senco de 1’ aĵoj. 

40 


Preterflugas min papilio 

kaj unuafoje en la universo mi rimarkas, 

ke la papilioj ne havas koloron nek movon, 

same kiel la floroj ne havas parfumon nek koloron. 

Koloron sur la flugiloj de 1’ papilio havas ja la koloro, 

ĉe la movo de 1’ papilio moviĝas ja la movo, 

parfumon en la flora parfumo havas ja la parfumo. 

La papilio estas nur papilio 
kaj la floro estas nur floro. 



Warm welcome ("Varma bonveno", 2015): 
akvarelo de la finna pentristo © Sami 
Halttunen (n. 1975). 

Ĉe la vesperiĝo de 1’ somertagoj, iafoje, 
kvankam estas nenia brizo, ŝajnas, 
ke pasas, momente, malpeza brizo... 

Sed la arboj restas senmovaj 

en ĉiuj folioj de siaj folioj 

kaj niaj sensoj ricevis iluzion, 

ricevis la iluzion de tio, kio plaĉus al ili... 

Ah! niaj sensoj, la malsanuloj, kiuj vidas kaj aŭdas! 

Se ni estus tiaj, kiaj ni devus esti, 
tiam ne ekzistus ĉe ni bezono de iluzio... 

Sufiĉus al ni senti kun klareco kaj vivo 
kaj eĉ ne rimarki, por kio estas sensoj... 

Sed dank’ al Dio ekzistas neperfekteco en la mondo 

ĉar neperfekteco estas aĵo, 

kaj la ekzisto de homoj erarantaj estas originala, 

kaj la ekzisto de homoj malsanaj igas la mondon amuza. 

Se ne ekzistus neperfekteco, ekzistus unu aĵo malplia, 

kaj devas ekzisti multaj aĵoj 

por ke ni havu multon por vidi kaj aŭdi... 

(Tiel longe, dum niaj okuloj kaj oreloj ne fermiĝas)... 

42 


Pasis la diliĝenco survoje, kaj foriris; 

kaj la vojo ne fariĝis pli bela, nek eĉ pli malbela. 

Tia estas la homa agado tra la mondo. 

Nenion ni forprenas, kaj nenion ni almetas; ni pasas kaj forgesas; 
kaj la suno ĉiam akuratas ĉiutage. 



Mala-Posta: Paragem na estrada, sec. XIX ("Poŝta Diliĝenco: Haltejo sur la ŝoseo, 
19a j.c.", ĉ. 1945): akvarelo de Mario Costa (1902-1975), portugala litografisto, 
desegnisto, pentristo kaj vitralisto, kiu ofte laboris ankaŭ kiel ilustristo de libroj 
kaj reklamoj. © FPC (Fundapao Portuguesa das Comunicapoes) 

Preferindas la flugo de 1’ birdo, kiu pasas kaj ne lasas spuron, 
ol la paso de 1’ besto, de kiu restas memoro sur la grundo. 

La birdo pasas kaj forgesas, kaj tiel devas esti. 

La besto, kie ĝi ne plu estas kaj tial por nenio servas, 
Montras, ke ĝi jam estis, kio servas por nenio. 

La rememoro estas perfido kontraŭ la naturo, 
ĉar la Naturo hieraŭa ne estas Naturo. 

Tio estinta estas nenio, kaj memori estas ne vidi. 

Pasu, birdo, pasu, kaj instruu al mi pasi! 



Romanian rhapsody ("Rumana rapsodio", 2016), de © lon Georgescu 
Muscel (n. 1947), rumana pentristo, poeto kaj emerita 
lingvoinstruisto loĝanta en Kanado. 

Mi vekiĝas nokte subite, 

kaj mia horloĝo okupas la tutan nokton. 

Mi ne sentas la Naturon ekstere. 

Mia ĉambro estas io malluma kun muroj svage blankaj. 

Ekstere estas kvieto, kvazaŭ nenio ekzistus. 

Nur la horloĝo pluigas sian bruon. 

Kaj ĉi tiu malgrandaĵo el dentradoj, kiu sidas sur mia tablo, 
sufokas la tutan ekziston de 1’ tero kaj ĉielo... 

Mi preskaŭ perdiĝas, pensante, kion tio signifas, 

sed mi haltas kaj sentas min rideti en la nokto per la buŝanguloj, 

ĉar la sola afero, kiun mia horloĝo simbolas aŭ signifas, 

plenigante per sia malgrandeco la enorman nokton, 

estas la kurioza impreso, ke ĝi plenigas la enorman nokton, 

kaj ĉi tiu impreso kuriozas, ĉar ĝi ne plenigas la nokton 

per sia malgrandeco... 

Spaliro da arboj fore, ĉe la deklivo. 

Sed kio estas spaliro da arboj? Ekzistas nur arboj. 

Spaliro kaj la pluralo arboj ne estas aĵoj, estas nomoj. 

Ve al la homaj animoj, kiuj ĉion ordigas, 
kiuj strekas liniojn de aĵo al aĵo, 

kiuj metas ŝildojn kun nomoj sur la arbojn absolute realajn, 

kaj desegnas paralelojn de latitudo kaj longitudo 

sur la tero mem, senmalica kaj pli verda kaj florplena ol tio! 



(shan xiang, "montara vilaĝo", 1950aj jaroj), de 
Lin Fengmian (ff JILIfi, 1900-1991), ĉina pentristo 
kaj artinstruisto. © ? 

46 


Ĉi-maniere aŭ tiumaniere, 
tute egale, ĉu la okazo prezentiĝas aŭ ne, 
povante diri iafoje tion, kion mi pensas, 
kaj alifoje dirante tion malbone kaj mikse, 
mi verkadas miajn versojn senvole, 
kvazaŭ verki ne estus io farita el gestoj, 
kvazaŭ verki estus io, kio okazus al mi, 
same kiel la suno min trafas de ekstere. 

Mi provas diri tion, kion mi sentas, 
sen pensi pri tio, ke mi ĝin sentas. 

Mi provas apogi la vortojn al la ideo 
kaj ne bezoni koridoron 
de la penso al la vortoj. 

Ne ĉiam mi sukcesas pensi tion, kion miascie mi devas senti. 

Mia penso nur tre malrapide transnaĝas la riveron, 

ĉar pezas sur ĝi la kompleto, kiun la homoj igis ĝin surhavi. 

Mi provas demeti tion, kion mi lemis, 

mi provas forgesi la memormanieron, kiun oni instruis al mi, 

kaj forskrapi la farbon, per kiu oni farbis al mi la sensojn, 
elkestigi miajn verajn emociojn, 
elpakiĝi kaj esti mi, ne Alberto Caeiro, 
sed homa besto, kiun la Naturo produktis. 

Kaj tiel mi verkas, volante senti la Naturon, eĉ ne kiel homo, 
sed kiel sentanto de 1’ Naturo, kaj nenio pli. 

Kaj tiel mi verkas, jen bone, jen malbone, 

jen trafante tion, kion mi volas diri, jen mistrafante, 

falante ĉi tie, levante min tie, 

sed irante ĉiam miavoje kiel obstina blindulo. 

Malgraŭ tio, mi estas iu. 

Mi estas la Malkovranto de 1’ Naturo. 

Mi estas la Argonaŭto de 1’ veraj sensaĵoj. 

Mi alportas al la Universo novan Universon, 
ĉar mi alportas al la Universon ĝin mem. 

Tion mi sentas kaj tion mi verkas 

plene konscie kaj sen tio, ke mi ne vidas, 

ke estas la kvina horo de 1’ mateniĝo 

kaj ke la suno, ankoraŭ ne montrinte sian kapon 

super la muro de 1’ horizonto, 

tamen jam vidigas la fingropintojn 

alkroĉitajn al la murosupro 

de 1’ horizonto plena de malaltaj montoj. 



Please, be home before sunrise ("Estu hejme antaŭ tagiĝo, mi petas", 2013), 
akrila pentraĵo de © Nasir, usona artisto, kiu tro modeste prezentas sin per 
jena priskribo: "Mi desegnas kaj pentras por neniu, nurpor mi mem. [...] Laŭ 
mi, arto estas kapablo, doto, ne la manipulo de rimedoj nome de arto kiel 
Abstraktaĵo. lu ajn povas desegni, sed la vera artisto havas unikan Stiion. Pro 
tio mi vidas en mi ne artiston, sed nur iun, kiu ĝuas bonan arton kaj ŝatas iom 
skizi kaj pentri dum sia libera tempo." (www.flickr.com/people/crystal_robot/) 

47 


Dum tago tro hela, 

tago, dum kiu oni volus esti multe laborinta 

por neniom labori dum ĝi, 

mi ekvidis, kiel vojon inter la arboj, 

tion, kio eble estas la Granda Sekreto, 

tiu Granda Mistero, pri kiu la falsaj poetoj parolas. 

Mi vidis, ke ne estas Naturo, 

ke Naturo ne ekzistas, 

ke estas montoj, valoj, ebenaĵoj, 

ke estas arboj, floroj, herboj, 

ke estas riveroj kaj ŝtonoj, 

sed ke ne estas tutaĵo, al kiu tio apartenus, 

ke aro reala kaj vera 

estas malsano de niaj ideoj. 

La Naturo estas partoj sen tutaĵo. 

Tio estas eble la mistero, pri kiu ili parolas. 

Jen tio, pri kio mi senpense kaj senhalte 

malkovris, ke ĝi devas esti la vero, 

kiun ĉiuj penas trovi kaj ne trovas, 

kaj kiun nur mi, ĉar mi ne penis ĝin trovi, trovis. 

E1 la plej alta fenestro de mia hejmo 
per blanka naztuko mi adiaŭas 
miajn versojn, kiuj ekiras al la homaro. 

Mi nek gajas nek malgajas. 

Tio estas la destino de T versoj. 

Mi ilin verkis kaj devas montri al ĉiuj 

ĉar mi ne povas agi male, 

same kiel la floro ne povas kaŝi sian koloron, 

nek la rivero kaŝi, ke ĝi fluas, 

nek la arbo kaŝi, ke ĝi donas frukton. 

Jen ili jam foriras kvazaŭ sur la diliĝenco 
kaj mi eĉ ne sentas bedaŭron 
kiel doloron en la korpo. 

Kiu scias, kiu legos ilin? 

Kiu scias, en kiujn manojn ili trafos? 

Floro, min plukis mia destino por la okuloj. 

Arbo, oni deŝiris miajn fruktojn por la buŝoj. 
Rivero, la destino de mia akvo estis ne resti ĉe mi. 
Mi submetiĝas kaj sentas min preskaŭ gaja, 

preskaŭ gaja kiel iu, kiu laciĝas malĝoji. 


Deiru, deiru de mi! 

Pasas la arbo kaj restas disa tra la Naturo. 

Velkas la floro kaj ĝia polvo daŭras ĉiam. 

Fluas la rivero kaj emnariĝas, kaj ĝia akvo ĉiam estas tiu, kiu estis ĝia. 
Pasas kaj restas mi, same kiel la Universo. 



Purification ("Puriĝo", 2009), surrealisma oleopentraĵo de 
© Tomasz Alen Kopera (n. 1976), pola artisto loĝanta en 
Nord-lrlando jam de 2005. 

Mi demovas min enen kaj fermas la fenestron. 

Oni alportas la lampon kaj deziras bonan nokton, 
kaj mia voĉo kontenta deziras bonan nokton. 

Mi ŝatus, se mia vivo estus ĉiam ĉi tio: 

la tago sunplena, aŭ pluve milda, 

aŭ ŝtorma, kvazaŭ la mondo finiĝus, 

la posttagmezo milda kaj la grupoj, kiuj pasas, 

scivole rigardataj el la fenestro, 

la lasta rigardo amika al la kvieteco de 1’ arboj, 

kaj poste, kun la fenestro fermita kaj la lampo lumanta, 

tute senlege, kaj tute senpense, kaj sendorme, 

senti, ke la vivo trafluas min kiel rivero sian fluejon, 

Kaj ekstere grandan silenton kiel iun dion dormantan. 



Thesilence of night ("La nokta silento", 2012), 
abstrakta oleopentraĵo de la juna kartvela artistino 
© Nino Kobaidze (6060 jm&iodg, n. 1983). 

TRADUKOLOGIA EPILOGO 


Se iu havus sufiĉe da emo, kuraĝo, tempo kaj pacienco por 
kompari la unuan eldonon de ĉi tiu traduko (Fonto, 2015) kun la nuna, 
li rimarkus, certe kun surprizo, ke ekzistas inter ili ĉirkaŭ 740 
diferencoj, jen supraĵaj, jen profundaj, kaj ke neniu el la 49 poemoj 
restis tute senŝanĝa inter la du eldonoj. Mi precizigu, ke el tiuj ŝanĝoj, 
ĉirkaŭ 45 ŝuldiĝas al tio, ke mi ĉi-foje uzis alian varianton de la 
originalo (vd. la antaŭparolon, p. 18). Restas do ĉirkaŭ 680 ŝanĝoj, 
kiujn mi faris alikiale, intence, iucele. Jam en la enkonduko de la nuna 
verko mi skribis, parolante pri Jorge Camacho, la provleginto, kaj pri 
mi, ke “niaj kriterioj pri tradukado sendepende — kaj ŝajne sen 
eksplicitaj interinfluoj — iom post iom konverĝis al favorado de pli 
grcinda fidelo aŭ eĉ laŭvorteco. Tial “plibeliga’’ strebado aŭ 
propraorela “ritmigo ”, fremda al la origincilo, fariĝis por mi — kcij, 
fcikte, ankaŭpor li — malpli grava aŭ eĉ rekte evitinda... (p. 20). 

Evidente, kiam mi parolas pri “laŭvorteco”, mi ne celas sklavan 
laŭvortecon, do laŭvortecon, kiu igas la tradukon negracia, plurnpa, 
pezpaŝa, sensuka kaj teda. Pri certa eleŭskigo Joxemari Sarasua ja tre 
sprite asertis, ke “malfacilus trovi en la esperanta traduk-literaturo pli 
densan orgion de laŭliterismo kaj har-starige ortopedia lingvo- 
parado ”. 43 Tiajn “orgiojn” oni nepre evitu. Tamen oni evitu ankaŭ 
aliekstremajn orgiojn: de kaprica “intervenemo”, fantazia transformo, 
senpermesa reverko, plastia “reĝustigo” de la aŭtoro kaj tiel ade plu... 

Nun mi ĉion precizigu kaj detalu, sed unue mi iom parolu pri la 
historio de ĉi tiu traduko. La nunan verkon de Pessoa mi unuafoje 
tradukis antaŭ ĉirkaŭ 20 jaroj, 44 kiam mi ankoraŭ laboris kiel teknika 
sekciestro en usona multnacia nutraĵa entrepreno. Tiam mi estis ne 
tradukisto sed nura tradukemulo. Poste la traduko dormis longan 
tempon. Kiam Bays sciiĝis pri ĝi, li tuj interesiĝis kaj volis eldoni ĝin. 
Tamen la revizian taskon mi ĉiam prokrastis kaj prokrastis. En 2015, 
kiam mi staris rande de nova kabeo, mi turnis min al li por publikigo. 
Tiam mi volis “liberiĝi” de la verko kiel eble plej baldaŭ. Mi do faris 


43 www.liberafolio.org/2010/cent-tradukoj-valoraspli-ol-unu-originalajo/ 

44 vd. Pessoa 2000. 

gravan eraron: mi reviziis ĝin iom haste, sen rea zorga komparo kun la 
originalo. Tial en la presita verko spureblas — ho ve, tro spureblas — 
mia iama tendenco “plibeligi” la tradukatajn verkojn kaj nepre marki 
ilin per persona sigelo stila, eĉ se la koncema aŭtoro stilis iom aŭ eĉ 
tute alie... 

Nun mi ne tradukas tiel, ĉar 15 jaroj da kontinua kaj tre 
postulema profesia tradukado plurkampa (ankaŭ literatura) igis min 
ekkonscii pri la absurdeco de tia metodo. Tio signifas, ke mi nun devis 
revizii la tutan tradukon kaj plurloke modifi ĝin, cele al pli granda 
fidelo kaj eĉ laŭlitereco (evidente, inter la limoj de stilo senhezite 
klasifikebla kiel “pure” esperanta). Fidelo aparte gravas ĉe tradukoj el 
Pessoa, ĉar, kiel sciate, temas pri verkisto tre signifodensa, kaj do 
nepras kiom eble respekti lian elekton kaj kombinon de vortoj, eĉ se al 
la tradukisto venas en la kapon la supozo, ke tiu aŭ alia vorto aŭ 
kombino estus tiusence aŭ tiuloke pli “atendebla”, pli “trafa” aŭ pli eĉ 
“bela”. 

Dum granda parto de la 20a jarcento — ni diru, proksimume 
inter la 30aj kaj 80aj jaroj — la literatura varianto de Esperanto, kun 
multaj aŭ “pokaj” neologismoj, kun avangarda masko aŭ klasika 
vizaĝo, evoluis preskaŭ unudirekte kaj plejparte iĝis lingvo tre, eĉ tro 
stiligita, en kiu la frazoj konstante lirlas, en kiu ĉio devas esti klara, 
hela, bela, perla, linda, harmonia kaj patose altira. Tia ĝi iĝis plume de 
niaj originalaj verkistoj, kiam ekkreskis la nombro da originalaj verkoj 
kaj ilia kvalito, kaj ankaŭ tia ĝi poiome transiris sur la tradukan 
terenon, ĉar esence, kvankam kun kelkaj esceptoj — ekzemple, iam 
Kabe ĉe la traduka flanko, poste Piĉ sur la originala bordo — temas 
pri la samaj homoj, la samaj kleruloj, kiuj la lingvon kultivas — aŭ eĉ 
kultas — originale kaj traduke. Se paroli pri Piĉ, mi vidas en li la 
kulminon, la apogeon de tiu stiliga tendenco... aŭ manio. Evidente tiun 
fakton iom vualas la neologismaj ekscesoj de la aŭtoro, liaj ĉiupaĝaj, 
eĉ ĉiufrazaj piĉismoj, sed se iu farus la instruan ekzercon — mi iam 
ĝin faris, kvankam nur prove, skize kaj kurte — anstataŭigi la 
piĉismojn per “nomialaj” vortoj, tiu certe rimarkus, ke lia prozo, sena 
je tia gango, sonas perfekte kaj ĉion imageblan superbelas, ke ĝi 
atingas la plej altan gradon de stiligo, ke ĝi iasence estas tia prozo, 
kian ĉiu verkisto dezirus kapabli akuŝi sen longaj penoj kaj sen 
puerperaj komplikoj. 

Nu, ankaŭ min infektis, subigis kaj trenis tia evolua tendenco, 
kaj ankaŭ mi kontribuis al ĝia plifortigo, disvastigo kaj eĉ teoriigo, do 

al infektado de aliaj post mi venintaj. Evidente tia tendenco ne estas 
tute negativa aŭ senrezerve forpuŝinda. Gi i.a. igis la literaturan 
Esperanton malpli plata, pli flua, pli agrabla, kaj eĉ pli facile imitebla, 
reproduktebla kaj transdonebla. La problemo kuŝas en la troigo kaj, 
precipe, en la sennuanca apliko de tia varianto al ĉio... do ankaŭ al ĉiuj 
tradukataj aŭtoroj... 

Tamen, kiam oni tian varianton aplikas al Pessoa — verkisto 
altgrade intelekta kaj profunde rezonema, ĉe kiu ĉiu frazo kaj eĉ ĉiu 
vorto havas signifon kaj gravecon ne nur literaturan kaj artan sed 
ankaŭ filozofian aŭ eĉ hermetan — la rezulto, laŭ mi, impresas 
nekontentige. Guste tial mi eksentis la bezonon profunde revizii mian 
antaŭan tradukon kaj apliki al ĝi aliajn kriteriojn, kun la celo igi ĝin 
pli fidela kaj eĉ pli scienca. Jam antaŭe Quadros (1990: 20-21) 
avertis, ke Pessoa verkis per “stilo ekstreme malfacila por alilingvaj 
tradukistoj, kiuj baraktas kaj ŝvitas por transdoni, eĉ nur minimume, 
la subtilon, profundon kaj belon de lia originala poezia ling\’aĵo ”. 

Kial Pessoa tiel malfacile tradukeblas? Cu pro abunda 
vorttrezoro? Tute ne. Lia leksika stoko estas limigita, nekompareble 
pli magra ol tiu de aliaj famaj portugalaj verkistoj, kiel ekzemple 
Alexandre Herculano (1810-1877), ĉampiono pri arkaismoj, Camilo 
Castelo Branco (1825-1890) kaj Aquilino Ribeiro (1885-1963), la 
plej vortriĉa portugallingva verkisto, kaj ankaŭ rekordulo pri 
provincismoj, kiuj grandparte mankas eĉ en la plej dikaj vortaroj. Kial 
do Pessoa tiel malfacile tradukeblas, kaj proze kaj poezie? Cefe pro la 
profundaj konceptoj kaj rezonoj, kiujn lia verkaro entenas kaj 
proponas, pro lia konstanta intelektigo de la literatura mesaĝo, sed 
ankaŭ pro la maniero — neordinara, neatendebla, surpriza, cerbumiga, 
perpleksiga — en kiu li ofte aplikas komunuzajn vortojn, kaj eĉ pro la 
— feliĉe ne tre oftaj — atencoj kontraŭ la gramatikaj reguloj, kiujn li 
“kulpas” intence, por krei specialan efekton. Ekzemple, por priparoli 
knabeskan knabinon, Pessoa (2014: 94) iam skribis “Aquela rapaz”, 
do aplikante inan determinanton ( Aquela ) al vira substantivo ( rapaz ), 
kvazaŭ ni dirus en Esperanto: “Tiinu 45 knabo”! Kaj Pessoa plene 
konsciis, ke li tiel rompis “la plej elementan gramatikan regulon, kiu 
postulas lci ekziston de kaj genra kaj nombrci akordo inter la vorto 


45 Ĉi tiun surprizan formon uzis ekzemple Piĉ (1997:52): “Jen tiinu... 
Alta, plensvelta korpo... ”. Kion pri tio dirus nia Fundamentista 
Brigado?... 

substantiva kaj la adjektiva”. Tamen li opiniis, ke tiel — per tia 
atenco — li ‘‘bone diris”, li “ parolis absolute, fote, ekster la enuo, la 
normo, kaj la ĉiutageco”. Do li “ne parolis”, li “diris”. Kaj samverke 
(p. 300) li precizigas: “Mi sentis simpation, en la gramatikoj, nur al la 
esceptoj kcij pleonasmoj... Eltiri sin el la reguloj kaj diri neutilaĵojn 
bone resumcis la esence modernan intencon... ” Kaj plue: “ Honesta 
frazo ĉiam devas povi havi plurajn sencojn...” . Jen do: ĉu tielan 
verkiston oni povas sennuance traduki per lingvo tradicie stiligita, en 
kiu ĉiu peco da prozo kaj ĉiu plej sensignifa strofo ĉiam estas miela 
kompozicio kaj himno al la “povebloj” de la Sankta Lingvo?? 

Mi nun opinias, ke por traduki lin necesas alia metodo. Ke 
nepras traduki la mielan miele, la helan hele, la travideblan travideble, 
sed la galan gale, kaj la strangan strange, la rebusan rebuse, la platan 
plate, la simplan simple, la komplikan komplike, la hermetan hermete, 
la krudan krude, la vulgaran vulgare, la preciozan precioze, la pucan 
puce, kaj eĉ la kontraŭgramatikan kontraŭgramatike. Kaj per 
Esperanto tio eblas, se ne ĉiam, almenaŭ tre ofte, kaj se ne plene, 
almenaŭ en grado tradukologie proksima al perfekteco. 

Sed staras — aŭ stariĝas — nun la demando: kiel fari tion? Kaj 
ankaŭ: ĉu penvaloras? Nu, ĉio penvaloras, kondiĉe ke 1’animo ne 
malgrandas, tion diris la poeto en alia verko ( Mesaĝo ). Tamen, ĉu 
malpli lirla redono de Pessoa ne forpuŝus parton de la legantaro, kies 
delikataj oreloj kutimiĝis al certa kadenco kaj ĉion alitembran sentas 
(kaj proklamas!) “nepoezia”, “neglata”, “malbonstila” aŭ 
“nezamenhofa”, do evitinda, aŭ eĉ ekzilenda for de niaj intologioj kaj 
krustomatiojl Ekzistas ja tiu risko. Tamen la poeto meritas, ke lia 
voĉo sonu aŭtente ankaŭ en Esperanto, ke el la traduko malaperu 
Neves kaj restu nur Pessoa, la unikulo, kun sia ja kompleksa kaj eĉ 
stranga sed ankaŭ ĝuinda kaj meditiga idiosinkrazio. Kaj tiel devas 
esti. La personeco de la tradukisto reduktiĝu ĝis minimumo aŭ eĉ ĝis 
nulo. Eventuale lia nomo eĉ ne menciiĝu. Li estu nura peranto 
diskreka, humila 46 kaj anonima. 

Ĉu tiel estu en nia komunumo? Sajne ne eblas, ho ve: jen niaj 
gloraj “tradukmajstroj”, jen nia netuŝumina “tradicio”, jen tiu kaj alia 


46 Laŭ la brazila poeto kaj tradukisto Paulo Henriques Britto (n. 1951), 
“De kiam li ne alprenas tute humilan sintenon rilate la originalon, li 
ne plu estas tradukisto, sed sirnple nur verkisto, kiel la Edward 
Fitzgerald de la Robaioj de Omar Hajam ” (vd. Guerini k.a. 2016: 17). 

traduko, “kiu legiĝas kiel originalo” (kvazaŭ ĉiuj originaloj legiĝus 
sammaniere...) kaj jen eĉ iu traduko detempaltempa, kiu “pli bonas ol 
la originalo” (kvazaŭ tio eblus, krom se temas pri rekreo anstataŭ 
traduko...) 47 . Nu, Esperantio jam estas formatita alie... 

Tamen mi nun tenas en la manoj volumon eldonitan en Cinio. 48 
Jen bela kolekto. Tridek kvin noveloj de Lusin en ĝuinda esperanta 
kostumo. La nomojn de la tradukintoj la eldonejo prisilentas, sed 
aperas ja, dorse de la kovrilpaĝo, la nomoj de la ilustrintoj. 49 Ĉu tiuj ĉi 
pli gravas ol tiuj? Iasence, jes, ĉar ili ion novan kreis, dum tiuj nur 
transformis kaj transdonis. Ĉu tio eblus en “Okcidento”? Apenaŭ. Tia 
kolekto, se eldonita “ĉi-flanke”, la nomojn de la tradukintoj certe 
mencius, probable en elstara loko, kaj verŝajne aperus biografia 
resumo pri ĉiu koncemato, kun listo de ties titoloj, diplomoj, rangoj, 
postenoj, epoletoj, verkoj kaj aliaj prodaĵoj. Tion ja postulas la 
(mem)ŝveligo de egooj, kiu nin regas kaj nin katenas... 

Tamen oni prefere alprenu alian sintenon por traduki ĉi tiun 
poeton. Tia tasko postulas, ke la tradukisto fadu, stompiĝu, nebuliĝu 
kaj fordisiĝu dum la traduko; ke de li restu, ĉe la fino, nura spuro pri 
lia paso tra la verko; ke ĉio cetera estu la aŭtoro kaj ties 
mondkoncepto, temperamento, vizio, mesaĝo kaj stilo, en ĉiuj ĝiaj 
transdoneblaj nuancoj, detaloj kaj meandroj. Ĉu tio eblas? Jes. Ĉu tio 
facilas? Ne. Ĉu tio dolorigas? Certe jes. Ĉar la tradukisto alfrontas 
transfiguriĝon, metamorfozon, kaj ne ĉiu pretas ĉiumomente deskui 
sian karapacon kaj trempiĝi en mondo aliula, do fremda kaj timiga... 

Nu, post la supra teoriumado, mi nun venu al konkretaj 
ekzemploj pri tio, kiel mi laŭgrade transiris — pene, esplore, medite 
kaj prove, kvazaŭpalpe — de mia iama stiligemo traduka al mia nuna 
metodo de fidela, respekta, spegula kaj, se eble, scienca translingvigo. 
Mi citos plurajn partaĵojn el la originala verko kaj poste miajn 


47 Laŭ Britto, “kiam temas pri literatura teksto, oni ne provu plibonigi la 
originalon. Nu, nenio malhelpas, ke kreema verkisto, surbaze de teksto, 
kies limigojn li perceptas, kreu alian, aliling\>e, kiu provas superi ĝin. 
[...] Tamen tiuokaze ŝajnas al mi preferinde paroli pri ‘imito’ ol pri 
traduko ” (samloke). 

48 Noveloj de Lusin. Plena Kolekto. Pekino: Fremdlingva Eldonejo 1994. 
488 p. 

49 Taŭ Juanking, Li Hua, Gu Binghin, Vu Biduan, Gu Juan, Gaŭ 
Gongĝaŭ. Jes, tiel, per nia bela alfabeto, kiam oni ne hontis pri ĝi... 

respondajn version iaman kaj nunan, kun komentoj, klarigoj kaj 
pravigoj. Ĉar temas pri elportugaligo, de nun pli bone profitos 
portugal- ol ali-lingvanoj, sed ankaŭ ĉi lastaj, se ili ŝatas 
tradukologion, povas almenaŭ ĝui — espereble! — la komentojn kaj 
klarigojn. Mi donos nur sep ekzemplojn, verŝajne sufiĉajn, ĉar mi ne 
volas tedi nek fortimigi miajn bonvolajn kaj paciencajn legantojn. Jen 
ili: 


1) poemo 1, v. 7-9 

La originalo tekstas: 

Toda a paz da Natureza sem gente 

Vem sentar-se a meu lado. 

Mas eufico triste como um pĉr-de-sol, 

Jen mia iama esperanta versio: 

Lci tuta paco de Ici Ncituro senhomci 

Sidiĝas apud mi. 

Sed mi tristas kiel sunkuŝo, 

La supra tradukero enhavas tri difektojn, laŭ miaj nunaj 
tradukologiaj kriterioj: 

a) La originalo diras ne senta-se (“sidiĝas”) sed vem sentar-se 
(“venas sidiĝi”). En la traduko do mankas mencio pri la movo de la 
Naturo: unue ĝi ne troviĝis apud la paŝtisto, sed poste ĝi almoviĝis kaj 
sidiĝis apud li. Grava detalo, kiu forestas el mia iama versio, verŝajne 
nur pro ritrna postulo eventuale imagita (aŭ dezirata...) de la 
tradukisto. Absurda motivo! Krome, la konstruo veni + inf. estas tute 
klara kaj zamenhofa 50 kaj perfekte analoga al iri + inf, kiu estas eĉ 
Fundamenta. 

b) La originalo diras ne estou triste (“mi malĝojas”) sed fico 
triste (“mi malĝojiĝas”). En la iama versio do perdiĝas tiu nuanco pri 


50 Laŭ Nomura 1989: 437 ( venu, mia kara, al mi tagmanĝi!, li venis ŝin 
viziti, venu stari garde ĉe la pordegoj). 

transiro de unu stato (nemalĝojo) al alia (malĝojo), kaj tiu nuanco 
gravas. Krome, la traduko uzas la radikon trist/, kaj ankaŭ tiu elekto 
diskutindas. Kvankam malnova (jam ĉe Kabe en 1907), tiu radiko 
(ankoraŭ) apartenas al la kler(et)a tavolo de la lingvo, dum la 
koncerna sam-etima portugalaĵo ( triste ) estas vorto ĉiutaga kaj 
demotika. Estas do preferinde, laŭ mi, traduki triste per “malĝoja” kaj 
la kleraĵon tristci rezervi por traduki klerajn ĉi-kampajn portugalaĵojn 
(ekzemple, pesaroso, desolado). 

[Parenteze, la afero pri lingvoniveloj estas tikla kaj 
plurdimensia. Camacho jene atentigis 51 min, sendube prave: “Mi 
tamen pensas ke la kriterio pri niveloj de klereco de vorto en la du 
lingvoj ne estas aplikebla rigore pro tio ke finfine la historia kcij 
nuntempa uzadoj de la lingvo rilate cd Espercinto kcij al la portugala 
montriĝas nur parte kompareblaj ”. Efektive, ne ĉiam facilas decidiĝi 
por tiu aŭ alia vorto, kaj oni ofte hezitas, provas, reprovas kaj neniam 
certas. Ekzemple, en la poemo 37 (v. 4) la aŭtoro parolas pri comboio 
longinquo\ en la iama versio mi tradukis ĝin per “lontana trajno”, kaj 
en la nuna versio, post profunda pripensado, mi tiun vortumon decidis 
restigi. Verŝajne, ankaŭ “malproksima/fora trajno” taŭgus, sed ĝia 
retrotraduko donus prefere comboio cio longe aŭ comboio distcmte, 
anstataŭ comboio Iongmquo. La adjektivo longmquo estas iom pli 
klera ol malproksima/fora, sed verŝajne iom malpli klera ol lontcma, 
kiu probable estus pli taŭga por traduki la similsencan remoto. Tamen 
emfazindas, ke lontana, kiu iam estis nura amata ĉevaleto de 
Kalocsay kaj ŝajne apenaŭ altiris liajn samtempanojn, komencis 
laŭgrade plioftiĝi post sia en-PIV-iĝo en 1970 52 — kvankam ĝi ankoraŭ 


51 Per privata retmesaĝo je 2019-09-28, komentante miajn komentojn pri 
liaj komentoj pri la nuna versio. 

52 Per esploro nur reta mi malkovris 46 nomojn de verkistoj, tradukistoj 
kaj kantistoj — jen konataj, jen “malpli konataj”, kaj ne nur el 
“Okcidento”... — kiuj uzis la vorton: Albert Reyna, Arosev, Auld, 
Balbin, Benczik, Berezin, Borges (Dokito), Botella, Bronŝtejn, 
Camacho, Carr, de Kock, Dek, Ertl, Fejes, Fernandez, Gazizi, Gomez 
Picallos, Grotzner, Harmsen, Hhoves, Kalocsay, Karthaus, Kris, 
Langenecker, Le Puil, Lourenco dos Santos, Mao, Miyosi, Naumov, 
Persone, Povorin, Ragnarsson, Rossi, Rovere, Sarasua, Savio, Seabra, 
Sigmund, Silas, Tylipska, Ueyama, Valen, Vidman, Vinar, Vysockij. 

apartenas precipe al la klera tavolo — verŝajne pro sia oportuna 
trisilabeco kaj facila rimeblo. Cetere, ĝi estas uzata ankaŭ en Ido 
(kvankam neoficiale, nur literature) kaj eĉ en Interlingua (sub la 
adjektiva formo lontan kaj adverba lontano )\] 

c) pdr-do-sol estas vorto ĉiutaga en la portugala. La plej ofta 
esperanta vorto, esprimanta la saman koncepton, estas sunsubiro. Do 
estas preferinde traduki pdr-do-sol (vorto, kiun la aŭtoro uzas nur 
unufoje ĉi-verke) per sunsubiro, kaj la malpli oftan varianton sunkuŝo 
rezervi por traduki ĉi-signifajn kleraĵojn en la portugala (ekzemple, la 
vorton poente, kiun la aŭtoro uzas trifoje ĉi-verke). Parenteze, 
ekzistas, en la portugala, tria varianto, eĉ pli klera ( ocaso ), kiu ne 
aperas ĉi-verke, sed Esperanto disponus, ankaŭ por tiu, taŭgan malpli 
oftan varianton ( sunfalo ), kiu ekvivalentas al ĝi eĉ etimologie! 53 

Jen do mia nuna versio: 

La tuta paco de I ’ senhomci Ncituro 

vencis sidiĝi apud mi. 

Sed mi malĝojiĝas kiel sunsubiro, 

Iom pli longa ol la antaŭa (32 silaboj kontraŭ 28), eble ne tiel 
“bela”, sed certe pli fidela... 

2) poemo 1, v. 35 

La originalo tekstas: 

A ser muita cousafeliz ao mesmo tempo 


Tamen la Tekstaro (je 2019-10-13) donas nur 3 nomojn kaj 4 trafojn: 
Vinar (2), Arosev, Rossi. Tio pravas, ke ĝi taŭgas nur por esplori la 
demotikan, la klasikan, la konservativan kaj la malnovliteraturan 
variantojn de Esperanto... 

ocaso < L occasus,us < occasum, supino de occidere “fali, perei”, < 
ob- + cadere “fali”. Oni memora la faman Kado, kado,jam temp ’ esta! 
(“Falu, falu, jam temp’ estas!”) de Lingwe Uniwersala (vd. Waringhien 
1989: 22-23). 

Jen mia iama esperantigo: 

Estcmte aro da samtempaj feliĉoj 

La supra tradukero enhavas gravan difekton, laŭ miaj nunaj 
tradukologiaj kriterioj: kiam oni retrotradukas ĝin al la portugala, la 
rezulta teksto ja konsiderinde diferencas de la originalo: 

A ser um conjunto de felicidades simultaneas 

Ĉu retrotraduko estas efika instrumento por tradukisto? Laŭ mi 
jes, 54 kondiĉe, ke oni aplikas ĝin iom flekseble kaj singarde, do ne 
matematike, kvazaŭ temus pri ia “pruvo per naŭ”. Tamen, se la 
retrotraduko okulfrape distancas de la originalo, tio certe signifas, ke 
io ne estas en ordo en la traduko... Kial la supra tradukero riproĉindas? 
Jen la problemoj, laŭ mi: 

a) En la originalo sidas la vorto muita (“multa”), sed tiu 
koncepto tute mankas en la traduko. La surogato aro ne plene taŭgas, 
ĉar aro povas esti granda aŭ malgranda, do ĝi ne nepre enhavas 
multajn elementojn... 

b) La originalo parolas ne pri felicidades (“feliĉoj”), sed pri 
coisas felizes (“feliĉaj aĵoj”): la aŭtoro do prezentas la koncepton pri 
feliĉo ne per substantivo, sed per adjektivo. Krome, la koncepton pri 
samtempeco li prezentas ne per adjektivo (kiel en la traduko), sed per 
adverba esprimo: ao mesmo tempo (“samtempe”). Oni laŭeble 
reproduktu — aŭ penu reprodukti — la samajn konceptojn per la 
samaj vortkategorioj. 

Jen do mia nuna esperantigo: 

estante multaj aĵoj feliĉaj samtempe 


54 Laŭ Graga Moura (1996: 10), la tradukisto ambiciu “skribi tekston, kiu 
ideale ebligu al la aŭtoro de la originala teksto, se hipoteze li perdus ĉi 
tiun kaj sian eventualan memoron pri ĝi, plene rekonstrui ĝin surbaze 
de la tradukita teksto 

Iomete pli longa ol la antaŭa (13 silaboj kontraŭ 12), eble ne tiel 
“bela”, sed certe pli fidela... 

(Evidente, ne ĉiujn detalojn oni povas redoni. Ekzemple, en la 
originalo sidas singularo — muita coisa feliz: “multa aĵo feliĉa” —, 
sed temas pri neimitinda apartaĵo de la portugala lingvo, kiu ofte uzas 
pluralsignifan singularon ĉe iuj determinantoj — ekzemple, 
muito/muita: “multa” — kaj ĉe la respektivaj substantivoj.) 

3) poemo 5, v. 5-7: 

La originalo tekstas: 

Que ideia tenho eu das cousas? 

Que opiniao tenho sobre cts causas e os efeitos? 

Que tenho eu meditcido sobre Deus e a altna [...]? 

Jen mia iama esperantigo: 

Kion mi ideas pri la aĵoj? 

Kion mi opiniaspri la kaŭzoj kaj la efikoj? 

Kion mi meditcidis pri Dio kcij la animo [...]? 

En la supra tradukero mi rimarkas du tradukologiajn difektojn, 
laŭ miaj nunaj kriterioj: 

a) En la unua verso mi uzis verbon precipe literaturan ( idei ), 
dum en la originalo aperas nur vortoj ĉiutagaj. Ekzistas do nenecesa 
(kaj facile eliminebla) lingvonivela diferenco inter la du tekstoj. 

b) La verba formo tenho —“(mi) havas” — ripetiĝas en la tri 
versoj de la originalo. Tia ripetado estas intenca kaj kreas apartan 
efekton, kiu tute mankas en la traduko. Nu, la tria-versa uzo de tenho 
estas tute ne reproduktebla en Esperanto, ĉar en nia lingvo la 
participajn adjektivojn enkondukas ne la verbo havi (kiel en la 
portugala), sed la verbo esti... Tamen la du ceterajn uzojn eblas facile 
imiti, per substantivigo de la radikoj ide/ kaj opini/ kaj aldono de la 
verba formo havas al ambaŭ versoj, kio samtempe solvas la ĵus 
menciitan lingvonivelan diferencon en la unua verso. Tiel eblas trafi 

du celojn per unu ŝtono! 

Jen do mia nuna esperantigo: 

Kicin ideon mi lmvas pri la aĵoj? 

Kian opinion mi havaspri la kaŭzoj kaj la efikoj? 

Kion mi meditadis pri Dio kaj la animo [...]? 

Konsiderinde pli longa ol la antaŭa (45 silaboj kontraŭ 41), eble 
ne tiel “bela”, sed certe pli fidela... 

4) poemo 5, v. 21 

La originalo tekstas: 

A luz do sol nao sobe o quefaz 

Jen mia iama esperantigo: 

La sunlumo restas senscia pri siaj agoj 

Nu, sufiĉas fari simplan retrotradukon, por konstati, ke io ne 
estas en ordo en la traduko: 

A luz do sol continua desconhecedora dos seus actos 

Temas pri tio, ke la tradukisto, sentante la originalan vortumon 
“tro pala” (ĉar temas pri lingvaĵo ĉiutaga, kian certaj “skoloj” opinias 
banala, do “nepoezia” aŭ “kvazaŭproza”...), permesis al si filigrani 
ĝin, por ke ĝi iĝu “pli bela”. Do, anstataŭ traduki, li rekreis; anstataŭ 
humiliĝi kaj submetiĝi al la aŭtoro, li ekfieris kaj agis (kun)aŭtore... 

Jen do mia nuna esperantigo: 

La sunlumo ne scias, kion ĝi faras 

La nuna versio — ĉi-foje eĉ iomete pli kurta ol la antaŭa (14 
silaboj kontraŭ 12)! — estas eble pli pala, sed certe pli lojala... 

5) poemo 5, v. 23-26 


La originalo tekstas: 

Metaftsica? Que metafisica tem aquelas arvores? 

A de serem verdes e copadcis e de terem ramos 

E a de darfruto na sua hora, 

Jen mia iama esperantigo: 

Cu metafiziko? Kiun metafizikon havas tiuj arboj? 

La metafizikon de sia verdeco kaj folieco kaj branĉeco 

Kaj de sia fruktodono laŭsezona, 

Nu. laŭ miaj nunaj kriterioj, la supran trion da versoj makulas 
pluraj tradukologiaj difektoj pli-malpli gravaj: 

a) En la unua verso, kicm redonus pli trafe la sencon de que, kiu 
ĉi tie koncemas malpli la identecon de la priparolata metafiziko ol 
ĝian specon aŭ naturon. 

b) Retrotraduko de la dua verso evidentigas, ke io ne estas en 
ordo en la iama versio: 

A metafisica dci sua verdura e foliosidcide e rcimosidade 

Kion kaj kiom kulpas la tradukisto? Nu, li sukcesis, en ununura 
verso, fari kvar tradukologiajn atencojn: 

b.l) Li ripetas la vorton metafizikon, dum la aŭtoro tion ne 
faras. Sufiĉus, por eviti la ripeton, uzi la konstruon tian, ke... 

b.2) Li redonas la koncepton copcidcis per branĉeco. Tamen la 
adjektiva formo copcidas resendas al la substantivo copa, evidente en 
ĝia botanika senco, kaj por tiu senco Esperanto disponas, laŭ NPIV, 
taŭgan ekvivalenton: “kron/o [...] II [...] 1 a) Supra, ĝenerale ronda 
parto de la branĉaro de arbo”. Do la tradukero branĉeco estas 
nepreciza kaj reduktema. Tial preferindas redoni la adjektivon 

copadas per vorto aŭ esprimo iel enhavanta la radikon kron/... 

b. 3) Li redonas per tri substantivoj — verdeco, folieco, 
branĉeco — la konceptojn, kiujn la aŭtoro esprimas per verboj 
sekvataj de adjektivo aŭ substantivo: serem verdes, [ serem ] copadas, 
terem rcimos. Krome, du el tiuj tri substantivoj (folieco, branĉeco) 
estas maloftaj kaj do faras specialan efekton, dum la aŭtoro uzas nur 
unu maloftan vorton — la adjektivon copcidas —, kiu faras similan 
efekton. Por atingi pli fidelan tradukon, oni traduku la verson 
homeopatie, t.e., laŭ etaj dozoj: 

A de serem verdes => Tian, ke ili verdas 

e copadcis => kaj estas kronhavaj 

e de terem rcunos => kaj havas branĉojn 

La homeopatia tradukado helpas atingi pli fidelan version sed 
ne nepre liveras la definitivan version. Fakte, en la dua versero, aperas 
la vorto kronhavaj, en kiu sidas la radiko hav/, ripetiĝanta en la tria 
versero (havas branĉojn). Nu, tia ripeto sonas plumpe kaj, krome kaj 
precipe, ĝi fremdas al la originalo. Necesas do tion solvi per procedo 
natura, laŭa al la strukturo kaj tono de la verso kaj, neforgesende, ne 
atencanta la intencon de la aŭtoro. Eblas tion fari per substantivigo de 
la radiko kron/ kaj aldono de la verbo havi en la du verseroj kaj, 
samtempe, per forigo de tiu verbo en la tria versero: kcij havas kronon 
kaj branĉojn. 

c) Ĉe la tria verso, denove, retrofraduko evidentigas du 
problemojn: 

E da sua frutificagao sazonal, 

c. l) La tradukisto redonas verban esprimon (dar fruto) per 
substantivo (fruktodono ). Tamen estus tre facile traduki pli fidele, ĉar 
la esprimo doni frukton ekzistas en la lingvo: ĝi sidas ekzemple en la 
Biblio, tuj en la komenco: “Kaj la tero elkreskigis [...] cirbon, kiu 
doncis frukton” (Gen. 1:12)... 

c.2) La aŭtoro parolas pri hora (“horo”) ne pri estacdo 
(“sezono”). Oni do respektu lin: oni ne cedu al la tento “precizigi” lin, 

ĉar “precizigo” ordinare egalas al malfidelo... 


Jen do mia nuna esperantigo: 

Cu metafiziko? Kian metafizikon havas tiuj arboj? 

Tian, ke ili verdas kaj havas kronon kaj branĉojn 

kaj tian, ke ili donas frukton en sia horo, 

La nuna versio — ĉi-foje eĉ iom pli kurta ol la antaŭa (49 
silaboj kontraŭ 52)! — estas eble ne tiel “bela”, sed certe pli fidela... 

6) poemo 47, v. 15: 

La originalo tekstas: 

A Natureza e partes sem um todo. 

Jen mia iama esperantigo: 

La Naturo estas eroj sen aro. 

Kiam tiu tradukero preskaŭ spontane venis en mian kapon, mi 
tuj opiniis ĝin bonega, apenaŭ superebla solvo kaj enamiĝis al ĝi. Ho, 
kiom min ravis ĝia koncizo kaj, precipe, la triobla orelkaresa agordo 
(- uro , eroj, aro )! Tamen, nun, aplikante rigorajn tradukologiajn 
kriteriojn — do tradukante racie anstataŭ emocie — mi venas al la 
konkludo, ke tiun “bonegan” solvon makulas ne malpli ol tri difektoj: 

a) La menciita agordo tute mankas en la originalo. Do ĝi estas 
nenecesa aldono, kiu neniel plibonigas la tradukon, eĉ male. Gi taŭgas 
por nenio, krom por ŝveligi la egoon de la tradukisto, kiu tiel sentas 
sin “kunkreanto” de la poemo... 

b) ero estas nepreciza traduko de parte, ĉar rigore ĝi signifas 
elemento, unidade, partfcula en la portugala... 

c) La ĉefa difekto estas la elekto de aro por traduki todo 
(“tutaĵo”), ĉar aro signifas conjunto en la portugala. Nu, la diferenco 
inter aro kaj tutaĵo estas konsiderinda: en la sama tutaĵo povas ekzisti 

pluraj aroj, kaj krome ekzistas aroj tre malgrandaj, kiuj tute ne estas 
tutaĵoj... 

Jen do mia nuna esperantigo: 

La Naturo estas partoj sen tutaĵo. 

Iomete pli longa ol la antaŭa (12 silaboj kontraŭ 11), eble ne tiel 
“bela”, sed certe pli fidela... 

La ĉi-supra ekzemplo servu ankaŭ kiel serioza averto kontraŭ la 
ekscesa entuziasmo de la tradukisto antaŭ solvo, kiun li — pro vanto, 
troa memfiero aŭ trompema “intuicio”, aŭ eĉ pro ricevita laŭdo aŭ 
flato — sentas “nesuperebla”. Ju pli “nesuperebla” ĝi ŝajnas al li, des 
pli li singardu kaj suspektu, ke io eble ne estas en ordo... 

7) poemo 20, v. 4-7: 

La originalo tekstas: 

O Tejo tem grandes navios 

E navega nele ainda, 

[...] 

A memoria das naus. 

Jen mia iama esperantigo: 

Taĵo havas grandajn ŝipojn 

Kaj sur ĝi navigas ankoraŭ, 

[...] 

La memoro karavela. 

Nu, la tria verso citita enhavas du difektojn: 

a) Gi nomas karavelo (portugale: caravela ) ŝipon, kiu 
diferencas de ĝi ne nur nome (nau), sed ankaŭ strukture kaj funkcie... 

b) Gi tiun substantivon sennecese adjektivigas, kio vualas ties 
eksplicitan pluralecon kaj donas iom alian nuancon (ne intencitan de 

la aŭtoro) al la rilato inter memoro kaj karavelo... 

Cu tiel gravas la diferenco inter karavelo kaj naut Cu tia 
diferenco estas neglektebla aŭ ignorebla en poezia teksto? Nu, 
karavelo kaj nau estas sendube malsamaj ŝiptipoj, kiel mi skize 
klarigis piednote en la koncerna loko de la traduko. 55 Sufiĉas rigardi la 
subajn desegnaĵojn por certiĝi pri tio, ke la diferenco estas okulfrapa: 



Karavelo (maldekstre) kaj nau, desegnitaj de Kristoforo Kolumbo 
(Schvvarz 2008:39). 


Dum siaj landmalkovraj vojaĝoj la portugaloj uzis ne nur tiujn, 
sed multajn alispecajn velŝipojn. Braz d’01iveira (1894) mencias kaj 
tre detale priskribas ne malpli ol 14 tiamajn ŝipspecojn. 56 Pli freŝdate, 
Vieira de Castro (2012) klarigas la ĉefajn diferencojn inter la plej 
gravaj tiamaj veseloj (karaveloj, nau- oj kaj galionoj) kaj Barata (1970) 
donas valorajn teknikajn informojn pri la konstruado de la du unuaj 


55 vd. noton 40, p. 59. 

56 Jen iliaj nomoj (kiujn mi donas nacilingve, ĉar por iuj ankoraŭ ne 
ekzistas esperanta ekvivalento): almadia (p. 75—77), barca (p. 62—65), 
barinel (p. 65), brigantim (p. 70), caravela (p. 66—70), carraca (p. 81— 
82), catur (p. 75), fusta (p. 74—75), gale (p. 77—79), galeaga (p. 79— 
80), galeao (p. 80-81), galiota (p. 79), nau (p. 70-74), taforea (p. 80). 

tipoj. Laŭ Pereira (1979: 45-46), la ŝiparo de Kolumbo dum lia fama 
alamerika vojaĝo en 1492 konsistis el unu nau kaj du karaveloj, kaj tiu 
de Gama, dum lia unua navigo, konsistis el tri nau- oj. Monleon y 
Torres k.a. (1892: 62) aldonas, ke, por sia tria vojaĝo, en 1498, 
Kolumbo “preparigis 4 nau -ojn pli ol 100-barelajn kaj du 
karavelojn”. Montalvao (2015: 698) iom patose sed ne malprave 
atentigas, ke “La nau de la Hinda Vojo estas nepre konsiderinda 
figuro en la historio de la portugala navigado. Se la karavelo 
malfermis la marojn dum nedaŭraj aventuroj laŭ la afrika marbordo, 
ĝuste per la hinda nau Portugalio atingas eĉ pli malproksimen, 
malfermante pordojn de baritaj universoj, proksimigante Okcidenton 
kcij Orienton, stimulante la konon kcij kunhavigon per dicdektika 
procezo, kiu komenciĝas en 1497 kaj ĉiujare renoviĝas ĝis la mezo de 
la 19a jarcento, dum vojaĝoj de tragedio kcij gloro 

Por ĝuste traduki, ne nur ĉi-temajn literaturaĵojn, sed ankaŭ 
nunajn fakajn artikolojn pri tiamaj marvojaĝoj (kiuj abundas, ĉefe 
portugale, hispane kaj angle) kaj ankaŭ dokumentojn redaktitajn de 
tiamaj navigistoj, oni nepre ne intermiksu la nomojn de la koncernaj 
ŝipoj kaj prefere elektu taŭgan, nekonfuzeblan nomon por ĉiu el ili. 
Ekzemple, Fernao Lopes (ĉ. 1380-ĉ. 1460), reĝa ĉefskribisto kaj 
kronikisto portugala, 57 skribis jenon en unu el siaj kronikoj (ĉ. 1440): 
“Kaj ekiris lia reĝa moŝto el Korunjo , 58 kcij kunportis dudek du nau- 
ojn, kaj unu galeron, kaj unu karakon, kaj lasis lian moŝton Fernando 
de Castro en Galegujo, kcij transdonis al tiu sian tutcin regpovon, kcij 
lia reĝa moŝto iris sur la karako kun ĉiuj siaj tri filinoj”. 59 Iom poste, 
en 1495, en letero sendita al la hispanaj gereĝoj, Kolumbo skribis, ke 
“estis du nau -oj kaj unu karako kun la menciita galeaso”. 60 Fine, 
Antonio Galvao (ĉ. 1490-1557), alia portugala kronikisto, kaj kolonia 
administranto en Molukoj, raportante pri la alveno de la hispana 
konkistadoro 61 Pedro de Alvarado (1485-1541), sendita de alia 


57 vd. Neves 2000: 32-33. 

58 Korunjo: nordokcidenta marborda urbo en Galegio (galege: A 
Coruna). Pliaj detaloj troveblas en la glosaro (p. 119). 

59 vd. Lopes, F. 1895: 160. 

60 vd. Monleon y Torres k.a. (1892: 68). 

61 konkistadoro: vorto uzata en la internacia historiografio por aludi la 
soldatojn, esploristojn kaj aventuristojn, kiuj unuafoje malkovris por 
eŭropanoj la regionojn de Ameriko kaj Orienta Azio, kaj kiuj submetis 

konkistadoro, Hernan Cortes (1485-1547), al la nuna teritorio de 
Gvatemalo, en 1523, “kun ducent soldatoj , k\’ardek surĉevale”, 
skribis, ke la lokanoj “demcindis lin pri Cortes, kaj pri la marmonstroj 
tien alvenintaj lastjare, kiuj estis la Sipoj de Gil Gongalves d’Avila, 
pri kiuj ili miregis, kaj multe pli ili miregis, kiam oni diris al ili, ke 
Herndn Cortes hcivcis pli grandajn, kaj oni desegnis por ili karakon 
kun mastoj, kaj veloj, kaj rigilaroj, kaj kun armita viro sur ĝi ”. 62 La 
karakoj estis ja la plej grandaj — do, la plej impresaj — en la tiama 
familio de velŝipoj! Tion konfirmas i.a. Veitia Linage (1672: 168) kaj 
Braz de Oliveira (1894: 81). 

Nu, mi revenu al la Gardisto. Specifan nomon por la aparta kaj 
tiel grava velŝipo menciita de Caeiro havas nur tri iberiaj lingvoj, 
nome la portugala ( nau ), la hispana (nao) kaj la kataluna ( nau ). 
Tamen tiuj vortoj, precipe la hispana nao, havis ankaŭ signifon pli 
ĝeneralan, kiu variis laŭ la epokoj kaj la aŭtoroj. Ekzemple, Veitia 
Linage (1672: 168) opiniis sinonimaj la hispanajn terminojn nave, nao 
kaj navio, kiuj laŭ li signifis: “oceana ŝipo kun granda entenkapablo, 
kaj fortika, por rezisti al la ŝtormoj, kaj al la ondoj de la maro, por 
atciki la malamikojn, kcij sin defendi kontraŭ ili ”. 

Kiel do eltumiĝis la tradukistoj? Mi komencu per la hispanigo 
de Angel Campos Pampano. Li jene tradukis la antaŭajn tri versojn: 

El Tajo tiene grcmdes navios 

y por el se navega todavia, 

[-] 

la memoria de Icis naos. 63 

La tradukisto, uzante la normalajn rimedojn de la cellingvo, 
trafe redonas la aŭtoran distingon inter ŝipo ĝenerala ( navio ) kaj ŝipo 
specifa ( nao ). Iom alie agis la argentina tradukisto Sebastian Santisi, 
kiu jene hispanigis la samajn versojn: 

El Tejo tiene grcmdes navfos 

Y ncivega en el todavia, 


ilin al la regpovo de la hispana monarkio inter la 15a kaj 17a j.c. Pliaj 
detaloj troveblas en la glosaro (p. 119). 

62 Galvao 1563: 48. 

63 Pessoa 1997b: 107. 

[...] 

Lci memoria de las naves. 64 


Ĉi-foje iom perdiĝas la menciita kontrasto, ĉar nave, por nunaj 
legantoj, ne estas tiel specifa kiel nao. Krome, strange impresas la 
portugalforma nomo de la rivero ( Tejo ), anstataŭ la atendebla hispana 
formo ( Tajo)... 

Jen la angligo de Richard Zenith: 

The Tagus has enormous ships, 

And [...] 

Its waters are still sailed 

By the memory ofthe carracks. 65 

La tradukisto, uzante ia normalajn rimedojn de ia ceiiingvo, 
faras distingon inter ŝipo ĝenerala (ship) kaj ŝipo specifa ( carrack ), 
sed eventuala retrotraduko de la versoj donus carracas (“karakoj”) en 
la portugala, kio kontraŭus la intencon de la aŭtoro. Pessoa ja aludis 
ne karakojn (kiuj ne lasis memoron sur la akvoj de Taĵo), sed nau- ojn. 
Krome, Zenith iom strange tradukas per enormous (“grandegaj, 
enormaj”), anstataŭ per big aŭ large (“grandaj”) la portugalan grandes 
(“grandaj”)... 

Jen alia angligo, fare de anonimulo: 

The Tejo has big boats 

And there navigates in it still, 

[-] 

The memory offleets. 66 

La traduko de ncius per fleets (“ŝiparoj”) tute ne redonas la 
kontraston inter ŝipo ĝenerala kaj ŝipo specifa kaj aldonas kolektivan 
nuancon, kiu ne troviĝas en la originalo. Krome, strange impresas la 
portugalforma nomo de la rivero ( Tejo ), anstataŭ la atendebla angla 
formo ( Tagus ). Ankaŭ la traduko de navios per bocits (anstataŭ ships) 
estas diskutinda... 


64 Caeiro 2004. 

65 Pessoa 1999: 55. 

66 Caeiro 2006. 

Jen tria angligo, fare de Nuno Hipolito: 


The Tagus has huge boats 
And in it sails still, 

[-] 

The memory ofthe ancient ships. 61 

Nu, ĉi-foje la tradukisto helpas sin per ancient ships (“malnovaj 
ŝipoj”) por traduki naus, sed temas pri traduko nepreciza, ĉar ankaŭ 
karaveloj, karakoj, galionoj k.a. estas malnovaj ŝipoj... Parenteze, se 
paroli pri galionoj, ĝuste per galleon Joao Manuel Mimoso tradukas la 
vorton nau en sia angligo de Mensagem (“Mesaĝo”), alia grava poemo 
de Pessoa. Temas pri la fama epizodo (2a parto, IV) titolita O 
mostrengo (“La monstrego”). 68 Sed, revene al Caeiro kaj al la 
Gardisto, mi prezentu ankoraŭ italigon de la menciitaj tri versoj, fare 
de Maria Jose de Lancastre: 

II Tcigo ha grande navi 
e in lui naviga ancora 
[■■■] 

la memorici delle navi. 69 

Nu, la tradukistino ne nur ne redonas la kontraston inter ŝipo 
ĝenerala kaj ŝipo specifa, sed eĉ tradukas per la sama vorto navi 
(“ŝipoj”) du malsamajn vortojn de la originalo ( navios kaj ncius). Ĉi- 
konceme temas pri la plej riproĉinda el ĉiuj prezentitaj tradukoj... 

Kiel do esperantigi la nomon de tiu ŝipo, tiel grava en la historio 
de la portugalaj landmalkovroj? Forĵetinte mian iaman neakcepteblan 
elekton ( caravelas ) mi konsideris jenajn eblojn: 

a) Specifigi la ĝeneralan nomon (ŝipo) per adjektivo aŭ 
kunmete aldonita substantiva radiko. En unua malneto de la nuna 
reviziita traduko mi ja uzis la vorton militŝipoj, sed poste mi forstrekis 
ĝin, ĉar ankaŭ karaveloj, karakoj kaj galionoj estis uzataj kiel 
militŝipoj, kaj ne ĉiuj nau- oj estis militŝipoj... 


67 Caeiro 2015: 12. 

68 vd. Pessoa 2007b. 

69 Caeiro 2011: 103. 

b) Uzi la vorton nau kursive, kiel neasimilitan alilingvaĵon, kaj, 
en okazo de bezono (ekzemple, por pluraligi kaj akuzativigi), aldoni al 
ĝi la finaĵon -o, kun intera streketo, kiel mi faris plurfoje en la teksto 
de ĉi tiu epilogo. Tamen tiu surogato ne plaĉas al mi, ĉar Esperanto 
tradicie estas lingvo asimilema, kaj tiu nau ŝoke kontrastus kun dekoj 
da senprobleme asimilitaj ŝipnomoj... 

c) Krci la neologismon na/o, surbaze de la hispana formo nao. 
Tamen ĝi ne plaĉas al mi tial, ke ĝi estus paronimo de naŭo kaj tial, ke 
na iasence — kaj vole nevole... —jam estas “okupita”, pro la miriga 
plioftiĝo de la stranga prepozicio na — kiu ŝajne plaĉas eĉ al 
Cherpillod... 70 — kaj pro la uzado de koncernaj derivaĵoj (ĉefe naisto 
kaj naismo)... 

d) Krei alian neologismon. Sed kiun? Kaj kian? Joao Jose 
Santos ekhavis la bonan ideon deiri de la latina etimo de nau, nome, 
de la latina formo navis. Tiucele li proponis en 2008, kaj poste uzis en 
pluraj numeroj de La Karavelo 71 kaj ankaŭ en sia libroforma 
esperantigo de Mesaĝo , 72 la formon navo. Jam antaŭe Piĉ (1997: 365) 
proponis la saman vorton por la ĝenerala signifo de “ŝipo” (“ la navo 
de Ĥarono”) kaj eĉ (laŭ la angla navy) de... “ŝiparo” (“US navo”)\ 
Tamen la zamenhofa vorto navo ekzistas kun alia signifo jam de 1904 
kaj oficialiĝis kun tiu signifo jam en 1909. Kvankam ekzistas pluraj 
ekzemploj de homonimeco en la lingvo ( abako, daktilo, kanono , kc), 
ŝajnas al mi konsilinde eviti, laŭeble, la plimultigon de homonimoj. 

Tiucele Camacho, kun kiu mi interkonsiliĝis pri la afero, 
proponis “modifi literon por havi iom alian radikon, kiel Zamenhof 
mem faris plurfoje; tio donus, ekzemple, naf/o ”. 73 Verdire, ekzistas 
multaj ekzemploj 74 pri radikoj, en kiuj Zamenhof voĉigis 


70 Cherpillod (2019:2) ja asertis pri na: “Teorie, tiu ideo estas bonega. 
Sed Eo estas jam de longe tro fiksita, oi ke ĝi povus akcepti tian 
novaĵon. Onipovas bedaŭri tion... Ni bedaŭru... ”. 

71 2008: n-ro 4, p. 9; n-ro 7, p. 6; n-ro 8, p. 5; n-ro 9, p. 5, n-ro 11, p. 1,5; 
2010: n-ro 21, p. 6, n-ro 22, p. 6. 

72 vd. Pessoa 2018: 76, 77,81,89,95, 115, 119. 

73 Per privata retmesaĝo je 2019-09-28. 

74 vd. la ekzemplojn en Vilborg (1993: 22, 27) sub agord/i kaj ald/o. 

konsonanton, por eviti homonimecon, kaj unu ekzemplo 75 pri 
senvoĉigo (, lav- > lcif-), analoga al nav- > naf-. Camacho eĉ proponis 
jenan spritan ekzemplon: 

“Naŭ nafoj navigas naive... ” 

Post longa pripensado, esplorado kaj eĉ provado (i.a. per ĉi-cela 
provizora esperantigo de pluraj strofoj el Mesaĝo de Pessoa, en kiuj 
aperas la vorto — kaj la grava koncepto — nau), mi venis al la 
konkludo, ke nafo estas ja la plej bona alternativo por traduki tiun 
portugalan vorton. Mi konsideris ankaŭ la variantojn naveo (analoge 
al arkeo ) kaj naviso (analoge al kaniso), sed nafo estas pli kurta, pli 
bela kaj pli travidebla — do, pli taŭga kaj klare preferinda. Krome, mi 
malkovris, ke de la latina navis devenas ankaŭ naf cn la friula kaj nef 
en la malnova franca, kio pravigas la senvoĉigon zamenhofeskan. Plie, 
venis en mian kapon ankaŭ la germana Schijf (“ŝipo”), kiu finiĝas 
samkonsonante, kaj eĉ la famaj nifoj, iaspecaj aeraj posteuloj de la 
iamaj nafoj landmalkovraj: nifo en ĉielo, nafo sur maro... 

Jen do mia nuna esperantigo, samsilaba kiel la antaŭa: 

Taĵo havas grandajn ŝipojn 

kaj sur ĝi navigas ankoraŭ, 

[-] 

la memoro pri la nafoj. 

Kvankam mi opinias, ke ĝenerale estas rekomendinde ne 
proponi neologismojn en tradukoj (oni prefere tion faru en verkoj 
originalaj), tamen en specialaj okazoj (ekzemple, kiam temas pri 
nacilingvaj apartaĵoj aŭ pri konceptoj teknikaj aŭ fakaj), tio estas eble 
la plej racia solvo... 

Jam tro longas la nuna epilogo. Tamen mi diru ankoraŭ, ke mi 
certas, ke mia nuna esperantigo ne plaĉos al ĉiuj, kaj mi eĉ timas — 
kaj antaŭvidas — ke ĝi eble plaĉos al malmultaj, kaj ke ĝin kritikos 
preskaŭ ĉiuj korifeoj, kiuj ĝin legos (se entute ili ĝin legos, kion mi 
dubas). Avide ĝin dissekcos “D-ro Okulvitro kun venenci krajonlanco 


75 Laŭ Vilborg 1989: 79. 

en la mano, vestita per malbonhumoraj recenzmanuskriptoj”, 76 kaj 
kun vitriola tono pri ĝi prelegos Pastro Ombrowski [...], ĝisosta 
dogmisto ”. 77 Sed probable ankaŭ pli nuntempaj — kvankam ne pli 
modernaj — figuroj pri ĝi eldiros ion. Inĝ. Grumbloviĉ plendos pri io 
ajn imagebla, eĉ pri 1’ kolor’ de 1’ kovril’, kaj, precipe, Profesoro 
Kritikovskij disertos pri tio, ke en la verko bedaŭrinde tute mankas 
viraj versoj, se ne paroli pri rima dezerto kaj ĝangala ritmo, se sentute 
spureblas ia ritrno, kio igas ĝin nekantebla ĉe bivakfajro sub 
stelabunda firmamento, kaj tial ĝi certe meritas la brulstampon 
“nepoezia”... 

Mia amiko Joao Jose Santos riproĉis 78 al mi, verŝajne prave, ke 
mi ne redonis la asonancojn (t.e. la vokalrimojn) en la komenco de la 
unua poemo kaj eĉ demandis min, analizinte la unuan strofon de tiu 
poemo, ĉu mi fajfas pri metriko. Mi jene respondis al li: 

“Temas ne pri tio, ke mi fajfas ’ pri metriko, sed ja pri tio, ke, 
laŭ mia ordo de prioritatoj, metriko estas duaranga kaj rimado 
(asonanca aŭ alia) — triaranga. Unuaranga, laŭ tiu ordo, estas la 
signifo. Kiam mi povas imiti aŭ reprodukti la originalan metrikon sen 
atenci la signifon kaj la gramatikon, mi ĝin imitas aŭ reproduktas. 
Tamen, se necesas aldoni unu aŭ (maksimume) du silabojn, por 
konservi la signifon, mi ilin aldonas. Scune pri la akcentoj. Kicun mi 
povas cildoni rimojn sen atenci la signifon, mi tionfciras ”. 

Li ankaŭ rekomendis, ke mi avertu la legantojn, “ke temcis pri 
liberci traduko de la poemo ”, por ke neniu povu akuzi min pri 
nerespekto al metriko. Nu, la supra prezento de prioritatoj laŭ mi 
sufiĉas, kaj sufiĉu, sed mian tradukon mi ne nomus “ libera ”, ĉar la 
etikedo “libera”, laŭ mi, pli konvenas al tiaj tradukoj, kie, pro pia 
respekto al la Ora Duopo — Ritmo kaj Rimo — abundas kejloj (la 
ĉiamaj jen, ja, nu, kaj aliaj malpli menciindaj...), sidas anakolutoj, 
sintaksaj ĵongloj, pekoj kontraŭ (ne)transitiveco, fantomaj vortoj (kiuj 
ne troviĝas en la originalo), semantikaj tordoj kaj, precipe, atencoj — 
jen leĝeraj, jen gravaj — kontraŭ tio, kion la kompatinda aŭtoro fakte 
diris aŭ intencis diri... 


76 Kalocsay 1922: 1. 

77 Piĉ 1997:26. 

78 Per privata retmesaĝo je 2019-09-28. 

Kiam iu aŭtoro, nome, la franca poeto Joachim du Bellay 
(1522-1560), skribas qui craignent la froidure (“kiuj timas fridon”), 
kaj la tradukisto, nur pro ritma kaj rima postulo, tion transdonas per 
“kiuj fridon aŭas”, 19 ĉu tia poemo, malgraŭ la efektiva kaj 
nekontestebla virtuozeco de la tradukisto, ne meritas pli multe la 
etikedon “libera”, ol alia, kiu ja iom senplisigas la metrikan ŝtofon kaj 
parte aŭ plene malobeas la tiranecon de rimo sed redonas la tutan 
mesaĝon de la aŭtoro, kun ĉiuj ĝiaj figuroj, tropoj, semantikaj 
subtilaĵoj kaj intencitaj sencoj kaj subsencoj? 

Tamen la ĵarteloj de rimado stringas kaj sufokas ne nur 
tradukistojn, sed ankaŭ originalajn bardojn, kiujn ili nemalofte devigas 
skribi ion, kio ne nur kontraŭas la naturan fluon de la poemo sed 
ankaŭ — konscie aŭ nekonscie — perfidas la penson de la aŭtoro. 
Guste tial iu poeto, rigardante al la maro, plendas pri amaro, malgraŭ 
sia ĝojego. Aŭ alia, kiu famientis en ĝardeno, la kapon baldaŭ kuŝigas 
sur kuseno, kvankam li staras ĉe fenestro. Kaj trian, promenantan sur 
strato, preterkuras hundo, kiun li nomas rato, aŭ eĉ blato... 

Nun venu fino al mia latino. Mi tiucele citu ĉi saĝajn vortojn de 
Gra^a Moura (1996:9-10): 

“Sed tradukado estas ankaŭ ago de interna perfektiĝo: de 
memkono kaj kono de la alia, kiuj interplektiĝas por konverĝi al unu 
rezulto. Temas ne nur pri tio, ke la verko de la tradukita aŭtoro iĝas 
pli bone kaj pli kerne konata, en siaj intimaj meandroj, al la 
tradukisto. Ankaŭ ne nur, proprasence, ĝia aŭtoro. En tia serĉata 
identigo kaj en ĝiaj pluraj simuloj, ankaŭ la tradukisto pli bone 
ekkonas sin mem kcij siajn rimeclojn, kcij scime la tutcm problemciron 
implikitan en tia spertado de la limoj per du diferencaj voĉoj kun 
intera tempo, icifoje longa. ” 


Gon^alo Neves 


79 Waringhien 1955: 34. 

GLOSARO 


heteronimo (p. 8-10, 12, 13, 28) 1. Persono kreita de verkisto aŭ artisto 
kaj havanta proprajn kvalitojn kaj tendencojn, al kiu la kreinto 
atribuas la aŭtorecon de unu aŭ pluraj el siaj verkoj. 2. La nomo de tiu 
persono. Fontoj : Salnevo 1993: 13; Neves: 2000: 32; 2017; Pessoa 
2015: 6, 7; Camacho 2009: 143; 2016: 66, 72; Kristovo 2011. [F 
heteronyme, A heteronym, G Heteronym, R reTepoHHM, Po 
heteronim ] 

Harono (p. 115, en citaĵo el Piĉ) Alternativa formo de Karono. 

Koimbro (p. 11) Grava urbo en centra Portugalio (P Coimbra ). 

konkistadoro (p. 111, 112) Vorto uzata en la internacia historiografio 
por aludi la soldatojn, esploristojn kaj aventuristojn, kiuj unuafoje 
malkovris por eŭropanoj la regionojn de Ameriko kaj Orienta Azio, 
kaj kiuj submetis ilin al la regpovo de la hispana monarkio inter la 
15a kaj 17a j.c. Fontoj : Cherpillod 1988: 86; 2003: 249; Bociort 
2015. [FA conguistador, G Konguistador, R k on khct a;iop. Po 
konkwistador\ 

Korunjo (p. 111) Nordokcidenta marborda urbo en Galegio (galege: A 
Coruha). Fontoj : Cherpillod 1988: 88; Camacho 2005; Del Barrio 2012. 

maskoto (p. 19) Figuro aŭ pupo servanta kiel amuleto aŭ talismano, aŭ 
kiel simbolo de evento aŭ de institucio, firmao aŭ alia homgrupo. 
Fontoj : Piĉ 1989: 7; Minnaja 1996: 789; Diego 2003: 784; Johansson 
2015. [F mascotte, A mascot, G Maskottchen, Mciskotte, R MacKOT, 
Po maskotka ] 

nafo (p. 60, 61, 116, 117) Granda velŝipo el la 15a kaj 16a j.c., kun U- 
forma korpo, altaj kasteloj prua kaj poba, veloj rondaj ĉe la granda 
kaj antaŭa mastoj, triangula ĉe la malantaŭa kaj ronda ĉe la busprito, 
kaj nomata nau en la portugala kaj kataluna kaj ncio en la hispana. 
[Radiko formita el L navis (etimo de nau/nao) per senvoĉigo de v 
(por eviti homonimecon kun la oficiala radiko nav-), analoge al la 
samcela senvoĉigo, per kiu Zamenhof eltiris la radikon laf- el lava\ 
kp. friulan naf, malnovan F nef (ambaŭ < L navis ) kaj G Schiff, ĉiuj 
tri signifantaj “ŝipo”.] 

ortonimo (p. 10, 29) 1. Persono uzanta la realan nomon de verkisto aŭ 
artisto, kontraste kun lia(j) heteronimo(j) 2. Tiu nomo. [F orthonyme, 
A orthonym, G Orthonym, R opTOHHM] 

Ribateĵo (p. 13) Regiono (iama provinco) en centra Portugalio 

(P Ribcitejo). 

Taĵo (p. 60, 61) La plej longa rivero en la iberia duoninsulo; ĝi naskiĝas en 
Hispanio kaj enfluas en Atlantikon ĉe Lisbono. Fontoj : Camoes 1980: 
25, 29, 101 kc (27-foje); Neves 1996: 16, 17; 2019: 12, 13; Camacho 
1997: 84; 2011: 129; Diego 2003: 1152; Santos 2008: 7; Pessoa 2018: 
111; Viana 2019; Fernandez 2019: 39 (pri la esperantigo de ĉi tiu 
rivernomo aperis ankaŭ jenaj studoj: Golden 1992; Martins 1992; 
Salnevo 1992). [La vorton Taĵo, kiu estas kvazaŭ kompromisa formo 
inter P Tejo (prononcu: Teĵu) kaj H Tajo (prononcu: Taĥo), kun 
apogo de F Tage (prononcu: Taĵ), enkondukis Leopoldo Knoedt en 
La Luzidoj (vd. noton 13) kaj poste adoptis plej multaj iberiaj 
esperantistoj ( Taho en PIV kaj NPIV, Tago en PIV).] 

NOTO : La internaciaj radikoj heteronim- kaj ortonim- (kiuj mankas en 
NPIV) apartenas al la sama “etimologia familio” de la internaciaj radikoj 
akronim-, anonim-, antonim-, hiperonim-, hiponim-, homonim-, 
kriptonim-, paronim-, pseŭdonim-, sinonim- kaj toponimi- (ĉiuj en 
NPIV). En ĉiu el ili sidas la grekdevena etimologia pseŭdosufikso -onirn 
(“nomo”). 80 Laŭ mi, pseŭdonimo (duelementa vorto: pseŭdonim/o) ne 
estas tute samsignifa kiel pseŭdonomo (trielementa vorto: 
pseŭdo/nom/o). La unua indikas nomon de verkisto aŭ artisto, diferencan 
de la nomo registrita en lia naskiĝdokumento kaj (ordinare) en lia 
identigilo, kaj uzatan por subskribi liajn verkojn. Gi ne nepre estas 
kaŝnomo (kiel indikas NPIV). Ekzemple, Giorgio Silfer estas 
pseŭdonimo de Valerio Ari, sed ĝi ne estas kaŝnomo, ĉar ĉiuj scias, ke 
temas pri li. Tamen aliulaj pseŭdonimoj (ekzemple, tiuj uzataj en la 
Belartaj Konkursoj de UEA!) estas ja ankaŭ kaŝnomoj. Pseŭdonomo, 
male, estas nenio alia ol falsa aŭ neaŭtentika nomo (laŭ la signifo de la 
prefikso pseŭdo-), sen pliaj precizigoj. Ekzemple, la nomo, kiu aperas en 
la falsa pasporto de iu gangstero, estas pseŭdonomo (kaj ankaŭ 
kaŝnomo!), sed certe ne pseŭdonimo. Ekzistas du specoj de pseŭdonimoj: 
la verkistaj nomoj (aŭ plumnomoj) kaj la artistaj nomoj. Plejofte temas 
ne pri tio, ke la koncema verkisto aŭ artisto celas kaŝi sian identecon, sed 
prefere pri tio, ke sian naskiĝdokumentan nomon li trovas tro “ordinara”, 
aŭ ne sufiĉe plaĉa, elvokiva aŭ “merkatike taŭga”... 


80 Vilborg (2001: 170-179) listigas kaj analizas 42 pseŭdoprefiksojn kaj 51 
pseŭdosufiksojn en Esperanto sed preterlasas tiun -onim. 

Femando Pessoa (1888-1935) estas eble la plej universala poeto 
portugallingva. Li nasliĝis en Lisbono — kie li, tre juna, komencis 
verki poemojn portugale —, sed li edukiĝis plejparte en Sudafriko, 
kie li ofte verkis angle, kaj, reveninte junaĝe en sian naskiĝurbon, li 
plu verkis precipe portugale kaj, malpli ofte, ankaŭ angle kaj france. 
Pessoa imagis plurajn aŭtorojn inteme de si mem, kiujn li nomis 
heteronimoj. Temas pri malsamaj aŭtorecoj de la sama homo, kiu 
kvazaŭ fariĝas pluraj personoj, ĉiu kun sia propra maniero rigardi la 
mondon, sia filozofio, sia metafiziko, sia poetiko, sia aparta stilo 
esprimi la pensojn kaj verki, kaj eĉ sia propra subskribo. Unu el tiuj 
heteronimoj estas Alberto Caeiro, aŭtoro de la nuna libro. Jen 
surpriza fdozofa paŝtisto, kiu delektos la legantojn per sia profunda 
rezonado pri la rolo de poezio, pri religio, pri la naturo, pri multaj 
fascinaj temoj... 

